text: Joiltakin tunnetuilta brittiläisnäyttelijöiltä, jotka eivät ole näytelleet elokuvissa, on leikkisästi kysytty syytä siihen. Vuonna 2007, kun Yates ohjasi "Harry Potter ja Feeniksin kiltaa", Bill Nighy (joka tunsi Yatesin henkilökohtaisesti) sanoi toivovansa, että ohjaaja valitsisi hänet "Harry Potteriin". ”Mutta kukaan ei soittanut”, Nighy lisäsi. Vuonna 2009 Yates kuitenkin valitsi Nighyn näyttelemään Taikaministeriä, Rufus Rymistyiriä, seitsemänteen elokuvaan. Siihen Nighy kommentoi: "En ole enää ainut englantilainen näyttelijä, joka ei ole ollut "Harry Potterissa" ja olen siihen hyvin tyytyväinen." Jude Law on sanonut: "Kukaan ei pyytänyt minua. Olin hiukan liian vanha Harryksi". Kun reportteri vertasi liemien professoria, Horatius Kuhnusarvion pakkomiellettä sarjan kuuluisiin nimiin "jokaisen huomattavan brittinäyttelijän" yhteyteen, Jim Broadbent, joka esittää Kuhnusarviota sanoi: "No, ei jokaista näyttelijää kutsuta. Tunnen joitain jotka odottavat vieläkin."


title: Luettelo Harry Potter -elokuvasarjan näyttelijöistä

text: Luettelo on lajiteltu elokuvien ja hahmojen mukaan, sillä joitakin hahmoja on näytellyt useampikin näyttelijä. Luettelo sisältää myös vahvistetut näyttelijät seitsemänteen elokuvaan, Harry Potter ja kuoleman varjelukset, joka on julkaistu kahdessa osassa, vuosina 2010 ja 2011.! colspan="8" style="background-color:#ddf;" |


text:
! Amore Burbage
! Armando Dippet
! Albus Dumbledore F
! Argus Voro
! Filius Lipetit
! Wilhelmina Matoisa-Lankku
! Rubeus Hagrid
! Matami Huiski
! Gilderoy Lockhart
! Minerva McGarmiwa
! Irma Prilli
! Poppy Pomfrey
! Professori Orave
! Horatius Kuhnusarvio
! Severus Kalkaros
! Pomona Verso
! Sibylla Punurmio
! "Velho" B
! colspan="8" style="background-color:#ddf;" |


text:
! Verinen paroni
! Ritari Cadogan
! Everard
! Lihava munkki
! Lihava leidi
! Harmaa leidi
! Murjottava Myrtti
! Melkein päätön Nick
! Phineas Nigellus Musta
! Riesu C
! Lajitteluhattu
! colspan="8" style="background-color:#ddf;" |


text:
! Hannah Abbott
! Marcus Belby
! Katie Bell
! Susan Bones
! Miles Bletchley
! Lavender Brown
! Millicent Bulstrode
! Cho Chang
! Penelope Clearwater
! Vincent Crabbe
! Colin Creevey
! Roger Davies
! Cedric Diggory
! Justin Finch-Fletchley
! Marcus Flint
! Seamus Finnigan
! Gregory Goyle
! Terence Higgs
! Angelina Johnson
! Leanne
! Lee Jordan
! Neville Longbottom
! Luna Lovekiva
! Ernie Macmillan
! Draco Malfoy
! Cormac McLaggen
! Nigel D
! Pansy Parkinson
! Padma Patil
! Parvati Patil
! Adrian Pucey
! Michael Corner
! Zacharias Smith
! Alicia Spinnet
! Dean Thomas
! Romilda Vane
! Fred Weasley
! George Weasley
! Ginny Weasley
! Oliver Wood
! Blaise Zabini
! colspan="8" style="background-color:#ddf;" |


text:
! Regulus Musta
! Alekto Carrow
! Amikus Carrow
! Barty Kyyry Jr.
! Fenrir Harmaaselkä
! Bellatrix Lestrange
! Walden Macnair
! Lucius Malfoy
! Narcissa Malfoy
! Peter Piskuilan
! Thorfinn Rowle
! Scabior
! Snatchers
Sam Parham
! Travers
! Yaxley
! Lordi Voldemort
! colspan="8" style="background-color:#ddf;" |


text:
! Bob
! Amelia Bones
! Reg Kissimyyr
! Barty Kyyry Sr.
! John Dawlish
! Amos Diggory
! Cornelius Toffee
! Hissi
! Sanomalehtimyyjä
! Mafalda Hopkirk
! Albert Runcorn
! Rufus Rymistyir
! Pius Sakia
! Dolores Pimento
! Percy Weasley
! colspan="8" style="background-color:#ddf;" |


text:
! Sirius Musta
! Dedalus Diggle
! Elfias Doze
! Aberforth Dumbledore
! Arabella Figg
! Mundungus Fletcher
! Remus Lupin
! Alastor Villisilmä Vauhkomieli
! James Potter
! Lily Potter
! Kingsley Kahlesalpa
! Nymfadora Tonks
! Emmeline Vance
! Arthur Weasley
! Bill Weasley
! Charlie Weasley
! Molly Weasley
! colspan="8" style="background-color:#ddf;" |


text:
! Frank Bryce
! Mrs Cole
! Dudley Dursley
! Marge Dursley
! Petunia Dursley
! Vernon Dursley
! Herra Granger
! Rouva Granger
! Malcolm
! Herra Mason
! Rouva Mason
! Piers Polkiss
! King's Crossin rautatieaseman vartija
! säämies TV:ssä
! Tarjoilija
! colspan="8" style="background-color:#ddf;" |


text:
! Fleur Delacour
! Gabrielle Delacour
! Gregorovitch
! Gellert Grindelwald
! Igor Irkoroff
! Irkoroffin apulainen
! Viktor Krum
! Olympe Maxime
! colspan="8" style="background-color:#ddf;" |


text:
(mukaan lukien Päivän Profeetta, Tylyaho, Viistokuja, Tylypahkan pikajuna, Poimittaislinja ja Iskunkiertokuja)
! Bathilda Bagshot
! Herra Borgin
! Bozo (Rita Luodikon valokuvaaja)
! "Päivän Profeetan" reportteri
! Ariana Dumbledore
! Ruokakärry nainen Tylypahkan pikajunassa
! Vuotavan noidan kattilan siivooja
! Muriel-täti
! Ksenofilius Lovekiva
! Herra Ollivander
! Ernie Rysky
! Matami Rosmerta
! Stan Pikitie
! Rita Luodiko
! baarimies Tom
! colspan="8" style="background-color:#ddf;" |


text:
! Hämäkäk
! Bane
! Dobby
! Firenze
! Pankkiiri
! Ruaah
! Lujahaka
! Oljo
! Magorian
! Sanguini (vampyyri)
! Näivettynyt pää


text: Huomioita:


title: Sunny Afternoon (albumi)

text: Sunny Afternoon on The Kinksin vuonna 1967 julkaistu kokoelma-albumi. Se on nimetty yhtyeen vuonna 1966 julkaistun samannimisen hitin mukaan, joka myös sisältyy levylle.


title: Sunny Afternoon (albumi)

text: Albumille sisältyy pääasiassa yhtyeen suurimpia singlehittejä ja b-puolia vuosilta 1965–66. Poikkeuksena cover-kappale "Louie Louie", joka oli aiemmin ollut saatavilla vain vuonna 1964 julkaistulla EP-levyllä "Kinksize Session".


title: Sunny Afternoon (albumi)

text: "Sunny Afternoon" oli korkeimmillaan brittilistan sijalla 9, ja menestyi huomattavasti paremmin kuin samoihin aikoihin julkaistu studioalbumi "Something Else by The Kinks" (#35). Vuonna 2001 "Sunny Afternoon" julkaistiin CD-muodossa.B-puoli


title: I’m Coming Out

text: I’m Coming Out on Diana Rossin vuonna 1980 julkaisema hittikappale, joka julkaistiin hänen albumillaan Diana. Laulaja Amerie on tehnyt kappaleesta oman version.


title: Brian Michael Bendis

text: Brian Michael Bendis (s. 18. elokuuta 1967) on yhdysvaltalainen sarjakuvien tekijä ja entinen taiteilija. Hän on saanut useita tunnustuksia, kuten viisi Eisner-palkintoa, työstään Marvel Comicsin ja Image Comicsin parissa. Häntä myös pidetään yhtenä menestyneimmistä sarjakuvien kirjoittajista, sillä hänen teoksensa ovat myyneet hyvin lähes vuosikymmenen ajan.


title: Brian Michael Bendis

text: Yksi Bendisin merkittävimmistä töistä sarjakuvien saralla oli "Ultimate Marvelin" käynnistäminen yhdessä Bill Jemasin ja Mark Millarin kanssa. Hänen osa-alueenaan oli "Ultimate Spider-Man", jonka parissa hän edelleen työskentelee kirjoittajana. Hän myös käynnisti jälleen Kostajien tuotemerkin aloittamalla "Uudet Kostajat" -sarjan. Muihin Bendisin töihin Marvelin parissa kuuluvat esimerkiksi sarjat "Salattu sota", "Secret Invasion" ja "House of M".


title: Brian Michael Bendis

text: Bendis loi myös yhdessä Morgan Gendelin ja Marsha Griffinin kanssa tietokoneanimaatiosarjan "Hämähäkkimies" vuonna 2003.


title: Sookie Stackhouse

text: Sookie Stackhouse -sarja (engl. "The Southern Vampire Mysteries" tai "Sookie Stackhouse novels", tunnettu myös nimellä "True Blood") on yhdysvaltalaisen kirjailijan Charlaine Harrisin kirjoittama fantasiakirjasarja. Sarja on tyyliltään sekoitus fantasiaa, kauhua, ihmissuhdedraamaa ja huumoria.


title: Sookie Stackhouse

text: Sarjassa kuvataan ihmisten ja vampyyrien yhteiseloa Bon Tempsin pikkukaupungissa Louisianassa. Päähenkilö Sookie Stackhouse on telepaattisia kykyjä omaava tarjoilija, joka alkaa seurustella vampyyrin kanssa ja joutuu samalla moniin vaaroihin. Sookie toimii sarjan kertojana.


title: Sookie Stackhouse

text: Sarjasta on ilmestynyt 13 romaania ja useita novelleja. Ensimmäinen osa "Veren voima" ("Dead Until Dark") ilmestyi vuonna 2001. Televisiosarja "True Blood" perustuu Sookie Stackhouse -sarjaan.


title: Sookie Stackhouse

text: Ennen Sookie Stackhouse -kirjasarjaa Charlaine Harris oli kirjoittanut useita mysteeriromaaneja. Hänen ensimmäinen romaaninsa "Sweet and Deadly" julkaistiin vuonna 1981 ja sitä seurasivat muun muassa "Aurora Teagarden" - ja "Lily Bard" -mysteerisarjat. Harris sanoi halunneensa kirjoittaa vaihteeksi jotain erilaista. Hän päätti kirjoittaa romaanin, jossa olisi kaikkea, mitä hän oli halunnut kirjoittaa välittämättä siitä sopisiko se mysteerigenreen.


title: Sookie Stackhouse

text: Harris sai idean kirjoittaa nuoresta naisesta, joka seurusteli vampyyrin kanssa. Vaikka kirja sisältääkin rakkaustarinan, Harris ei halunnut, että siitä tulisi liian romanttinen "Romeo ja Julia" -tyylinen tarina. Tämän vuoksi Sookie kokee myös vastoinkäymisiä ja joutuu tekemään valintoja rakkauselämässään. Harris halusi löytää hyvän syyn sille, miksi päähenkilö Sookie seurustelisi vampyyrin kanssa tavallisen miehen sijaan. Tämän takia hän päätti, että Sookie osaa lukea ihmisten ajatuksia, mikä tekee tavallisen miehen kanssa seurustelusta lähes mahdotonta. Vampyyrien ajatuksia Sookie ei sen sijaan pysty lukemaan.


title: Sookie Stackhouse

text: Harris on sanonut, että teosten vampyyrit ovat kuten ihmiset, osa heistä on hyviä ja osa pahoja. Hän ei halunnut, että vampyyrit olisivat liian pelottavia ja päätti, että teoksen vampyyrit voisivat halutessaan juoda synteettistä verta ihmisveren sijaan. Hän halusi kuvata vampyyrit oikeuksiensa puolesta taistelevana vähemmistönä, ja viitata samalla tosielämän yhteiskuntaan kuten seksuaalivähemmistöjen asemaan.


title: Sookie Stackhouse

text: Harris etsi kirjalle kustantajaa kaksi vuotta. Ensimmäinen Sookie Stackhouse -romaani "Veren voima" ("Dead Until Dark") ilmestyi Ace Booksin kustantamana vuonna 2001. Kirja voitti samana vuonna Anthony Award -palkinnon sarjassa Best Paperback Mystery. Sookie Stackhouse -kirjasarjasta on ilmestynyt 13 romaania ja yksi novellikokoelma. Sarjan 13. osa "Dead Ever After" ilmestyi toukokuussa 2013. Harrisin mukaan sarjan 13. kirja tulee olemaan viimeinen.


title: Sookie Stackhouse

text: Romaanien lisäksi Harris on kirjoittanut useita Sookien maailmaan sijoittuvia novelleja, pienoisromaaneja ja oppaan. Sarjan maailmaa esittelevä opas "The Sookie Stackhouse Companion" julkaistiin vuonna 2011. Osa novelleista on julkaistu kokoelmassa "A Touch of Dead". Sookie toimii kertojana ja päähenkilönä osassa novelleja. Muutamat novellit kertovat muista Sookien maailmassa esiintyvistä henkilöistä kuten vampyyri Dahliasta ja tanssijapariskunta Seanista ja Laylasta.


title: Sookie Stackhouse

text:
Sookie Stackhouse -sarjan ensimmäinen kirja "Dead Until Dark" ilmestyi vuonna 2010 suomeksi nimellä "Veren voima". Kustannusyhtiö Gummerus on julkaissut suomeksi sarjan kymmenen ensimmäistä osaa. Uusin suomennos "Samaa verta" ("Dead in the Family") ilmestyi keväällä 2013. Sarjan yhdestoista kirja "Veren muisti" ("Dead Reckoning") ilmestyy suomeksi heinäkuussa 2013. Sarjaa ovat suomentaneet Johanna Vainikainen-Uusitalo ja Sari Kumpulainen. Sookie Stackhouse -sarjan maailmaan sijoittuva pienoisromaani "Tanssiva kuolema" ("Dancers in the Dark") on julkaistu suomeksi kokoelmassa "Pimeyden olennot".
Kirjan romaanit on julkaistu tarinan kronologissa järjestyksessä. Novellien julkaisujärjestys ei kuitenkaan vastaa tarinan kronologiaa. Tarinan kronologiaa selitetään muun muassa opaskirjassa "The Sookie Stackhouse Companion".


title: Sookie Stackhouse

text:
Tarinan kronologinen järjestys
Sarjan pääosassa on telepatiaan kykenevä tarjoilija Sookie Stackhouse, joka asuu kuvitteellisessa Bon Tempsin pikkukaupungissa Louisianassa. Kirjasarja sijoittuu maailmaan, jossa vampyyrit ovat muutamaa vuotta aikaisemmin tehneet olemassaolonsa tunnetuksi ihmisille, ja sarjassa kuvataan vampyyrien ja ihmisten yhteiseloa. Sarjan mytologiassa esiintyy vampyyrien lisäksi myös muita yliluonnollisia olentoja kuten ihmissusia ja muodonmuuttajia.HBO:n televisiosarja "True Blood" (2008–2014) perustuu Sookie Stackhouse -kirjasarjaan. "True Bloodin" juoni ei kuitenkaan seuraa yksityiskohtaisesti kirjojen tarinaa, ja televisiosarjassa esiintyy myös henkilöitä, jotka eivät ole mukana kirjoissa.


title: Sookie Stackhouse

text: Televisiosarjan loi tuottaja-käsikirjoittaja Alan Ball. Sarjan pääosassa Sookiena nähdään Anna Paquin, joka voitti Golden Globe -palkinnon roolistaan vuonna 2009. Muissa rooleissa näyttelevät muun muassa Stephen Moyer, Alexander Skarsgård, Sam Trammell ja Rutina Wesley. Sarjaa tehtiin yhteensä seitsemän tuotantokautta.


title: Égkomi (Famagusta)

text: Égkomi (, ) on kylä Kyproksen saarella. Se on "de facto" Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Kylän väkiluku on (2011).


title: Égkomi (Famagusta)

text: Égkomin kylä sijaitsee lähellä Kyproksen itärannikkoa noin seitsemän kilometriä luoteeseen Famagustasta. Kylä tunnetaan erityisesti sen lähellä sijaitsevasta pronssikautisen kaupungin arkeologisesta kohteesta. Se on saanut nimensä nykyisestä kylästä, koska sen muinaisaikaista nimeä ei tunneta. Égkomin kylää ei tule sekoittaa suurempaan Égkomin kaupunkiin, joka on Nikosian esikaupunkeja.


title: Égkomi (Famagusta)

text: Égkomin pronssikautinen kaupunki (usein translitteroituna "Enkomi") on ajoitettu myöhäiselle pronssikaudelle. Kaupunki perustettiin noin 1800-luvulla eaa. Varsinaista kukoistuskauttaan se eli 1200–1100-luvuilla eaa., jolloin sen asuttivat mykeneläiset. Kaupunki hylättiin 1000-luvulla eaa. tapahtuneen maajäristyksen jälkeen, jolloin sen asukkaat ilmeisesti perustivat läheisen Salamiin kaupungin ja siirtyivät sinne.


title: Égkomi (Famagusta)

text: Kaupungin muinaista nimeä ei tunneta. Sen oletetaan nykyisin olleen kirjallisista lähteistä tunnetun Alasian valtakunnan mahdollisesti samanniminen pääkaupunki, ja siksi siihen viitataan usein nimellä Égkomi-Alasia ("Enkomi-Alasia"). Alasian valtakunta käsitti ilmeisesti koko saaren, josta siitäkin ilmeisesti käytettiin samaa nimeä. Alasia tunnettiin erityisesti kuparistaan, mikä sopii yhteen sen oletuksen kanssa, että se sijaitsi juuri Kyproksella. Égkomi oli tärkeä kansainvälinen kauppakeskus, jolla oli laajalti yhteyksiä Välimeren itäosiin, muinaiseen Egyptiin, Levantin kaupunkivaltioihin ja Egeanmerelle saakka.


title: Égkomi (Famagusta)

text: Égkomin arkeologiset kaivaukset alkoivat vuonna 1896. Arkeologinen alue sijaitsee noin 1,2 kilometriä nykyisestä kylästä länsiluoteeseen (). Égkomin tunnetuimpiin löytöihin lukeutuvat kyproslais-minolaista kirjoitusta sisältä savitaulu sekä sarvekas jumalpatsas 1100-luvulta eaa.


title: Once

text: Once tarkoittaa seuraavia asioita:


title: Marcelo Ferreira

text: Marcelo Ferreira (s. 26. syyskuuta 1965) on brasilialainen kilpapurjehtija. Hän on Star-veneellä yhdessä Torben Graelin kanssa voittanut kolme olympiamitalia, joista kaksi kultaisia. Hän on voittanut myös kaksi maailmanmestaruutta ja seitsemän Brasilianmestaruutta.


title: Ska Keller

text: Franziska Maria ”Ska” Keller (s. 22. marraskuuta 1981 Guben, Itä-Saksa) on saksalainen poliitikko ja Euroopan parlamentin jäsen. Hänet valittiin europarlamenttiin vuonna 2009 Liittouma 90/Vihreät -puolueesta. Hän on kehitysyhteistyövaliokunnan jäsen ja kansalaisvapauksien sekä oikeus- ja sisäasioiden valiokunnan varajäsen. Keller on erikoistunut maahanmuuttokysymyksiin ja Euroopan unionin ja Turkin suhteisiin.


title: Ska Keller

text: Keller on ollut vuodesta 2001 Saksan vihreiden nuorten jäsen. Vuosina 2005–2007 hän toimi Euroopan vihreiden nuorten puheenjohtajana. Vuonna 2002 Keller liittyi Saksan vihreisiin (Liittouma 90/Vihreät) ja on ollut muun muassa Brandenburgin vihreiden puheenjohtajana.


title: Ska Keller

text: Keller äänestettiin vuoden 2014 europarlamenttivaaleihin Vihreiden toiseksi kärkiehdokkaaksi EU:n laajuisessa nettiäänestyksessä.


title: Ska Keller

text: Ska Keller on opiskellut Freie Universität Berlinissä islamin tutkimusta, turkin kieltä ja judaistiikkaa. Hän on naimisissa suomalaisen aktivistin Markus Draken kanssa.


title: British Forces Broadcasting Service

text: British Forces Broadcasting Service on Ison-Britannian sotaministeriön (nykyinen Yhdistyneen kuningaskunnan puolustusministeriö) vuonna 1943 perustama radio- ja televisiopalvelu. Se välittää ohjelmistoa Yhdistyneen kuningaskunnan asevoimille Afganistanissa, Belizellä, Bosniassa, Bruneissa, Kanadassa, Kyproksella, Falklandinsaarilla, Saksassa, Gibraltarilla, Kosovossa, Lähi-idässä, Pohjois-Irlannissa ja Tristan da Cunhalla. Lisäksi BFBS välittää ohjelmia satelliittien välityksellä Royal Navyn aluksille. Toimituksellinen sisältö on riippumaton puolustusministeriöstä ja asevoimista.


title: Lola (albumi)

text: Lola on The Kinksin lokakuussa 1971 julkaistu kokoelma-albumi. Albumin kappaleet ovat vuosilta 1964–1970.


title: Lola (albumi)

text:
A-puoli
B-puoli


title: Sven-Gösta Jonsson

text: Sven-Gösta Jonsson (30. heinäkuuta 1939 Ammarnäs – 14. joulukuuta 2013 Farsta) oli ruotsinsaamelainen rocklaulaja, joka levytti 1959–1963. Hänen ensimmäiset levytyksensä "Jokkmokk Rokk" ja "Vid foten av fjället" saavuttivat suuren suosion kotimaassaan ja Jonssonia alettiin kutsua "rokkaavaksi saamelaiseksi". Hän palasi vielä myöhemminkin suosioon useaan otteeseen.


title: Ganderin kansainvälinen lentoasema

text: Ganderin kansainvälinen lentoasema () on kansainvälinen lentoasema Ganderin kaupungissa, Newfoundland ja Labradorin provinssissa, Kanadassa. Kenttää ylläpitää "Gander International Airport Authority". Lentoaseman alueella sijaitsee myös Kanadan ilmavoimien tukikohta, joka käyttää samoja kiitoteitä.


title: Ganderin kansainvälinen lentoasema

text: Lentoaseman rakennustyöt alkoivat vuonna 1936, ja ne saatiin päätökseen 1938. Ensimmäinen kentälle laskeutunut kone oli 11. tammikuuta 1938 kapteeni Douglas Fraserin ohjaama, Imperial Airwaysin Fox Moth. Seuraavien vuosien aikana asemalle rakennettiin kaikkiaan neljä kiitotietä, ja se oli aikansa suurin lentoasema maailmassa. Lentoaseman virallinen nimi oli vuoteen 1941 saakka Newfoundland Airport.


title: Ganderin kansainvälinen lentoasema

text: Toisen maailmansodan aikana lentokentästä tuli tärkeä välitankkausasema Eurooppaan suuntaaville sotilaskoneille. Vuonna 1942 lentoasema siirtyi Kanadan valtion omistukseen ja jatkoi toimintaansa lähinnä sotilaslentokenttänä. Kenttä nimettiin "RCAF Station Ganderiksi".


title: Ganderin kansainvälinen lentoasema

text: Sodan päätyttyä vuonna 1945 lentoasema siirtyi jälleen Newfoundlandin omistukseen. Saman vuoden lopussa Pan American World Airways, Trans World Airlines, Trans Canada Airlines (myöhemmin Air Canada) ja British Overseas Airway Corporation (myöhemmin British Airways) aloittivat säännölliset reittilennot tehden välilaskun Ganderissa. Lentoaseman kautta kulki noin 13 000 lentokonetta ja 250 000 matkustajaa vuosittain. Liikenteen kasvusta johtuen lentoasemalle rakennettiin 3 000 000 dollaria maksanut terminaalirakennus, joka avattiin 19. kesäkuuta 1959. 1950-luvulla Gander oli yksi vilkkaimmista lentoasemista maailmassa Atlantin yli johtavien lentojen johdosta.


title: Ganderin kansainvälinen lentoasema

text: 1960-luvun alkupuolella lentoyhtiöt siirtyivät käyttämään enenevässä määrin suihkukoneita, joiden kantama oli huomattavasti pidempi, eikä välitankkaukselle ollut enää tarvetta. Nykyisin asemalla välitankkauksia tekevät lähinnä lentorahtikoneet. Kenttä on myös edelleen Kanadan ilmavoimien käytössä.


title: Ganderin kansainvälinen lentoasema

text: Vuoden 2001 syyskuun 11. päivän terrori iskujen jälkeen lentoasemalle ohjattiin Operaatio Keltaisen nauhan aikana 39 lentokonetta, 6 122 matkustajaa ja 473 miehistön jäsentä. Matkustajien majoittaminen ja ruokahuollon järjestäminen matkustajille oli valtava urakka kaupungin asukkaille jonka väkiluku oli alle 10 000.


title: Ganderin kansainvälinen lentoasema

text: Lentoasemalla on kaksi vuorokauden ympäri käytössä olevaa kiitotietä, kiitotie 13/31 on 2 712 metriä pitkä ja 61 metriä leveä, kiitotie 03/21 (aikaisemmin 04/22) on 3 109 metriä pitkä ja 61 metriä leveä. Kolmas vain päiväsaikana käytettävä kiitotie 09/27 on 571 metriä pitkä ja 15 metriä leveä, kiitotie on suljettu vuosittain 1. joulukuuta – 30. huhtikuuta välisenä aikana.


title: Ganderin kansainvälinen lentoasema

text: Kiitotie 03/21 oli avaruussukkulan varalaskeutumispaikka.


title: Bjarezinan biosfäärialue

text: Berezinan biosfäärialue tai Bjarezinan biosfäärialue tai Bjarezinan luonnonpuisto (, ) on biosfäärialueen tasoinen luonnonpuisto Valko-Venäjällä, Minskin ja Vitsebskin alueilla, noin 120 kilometriä Minskistä pohjoiseen. Osia Berezinan biosfäärialueesta kuuluu kansainvälisesti merkittävänä pidettyihin Ramsarin sopimuksen määrittelemiin kosteikko-alueisiin.


title: Bjarezinan biosfäärialue

text: Luonnonpuisto on perustettu 1925 Dneprin sivuhaaran Berezinan (eli Bjarezinan) yläjuoksulle alun perin majavan ja muun riistan sekä monipuolisen luonnon suojelemiseksi. Puiston pinta-ala on nykyään 851,49 neliökilometriä, josta 86 % on metsää. Suojelualueen toimisto on puistosta parinkymmenen kilometrin päässä koilliseen sijaitsevassa Lepelin kaupungissa.


title: Bjarezinan biosfäärialue

text: Tieteellisen tutkimusyhteistyön ja ekologisen matkailun ohella luonnonpuiston suojavyöhykkeelle kaupataan myös metsästysmatkoja ulkomaalaisille turisteille.


title: Kreivitär (elokuva)

text: Kreivitär on näyttelijänä parhaiten tunnetun Julie Delpyn toinen ohjaustyö. 2009 valmistunut elokuva kertoo pahamaineisen Erzsébet Báthoryn (1560–1614) tarinan. Delpy esittää itse unkarilaista kreivitärtä, joka uskoi pysyvänsä ikuisesti nuorena ja kauniina neitsyiden veressä kylpemällä.


title: Roadkill Cafe

text: Roadkill Cafe suomalaisen psychobilly-yhtye Vulture Clubin vuonna 2008 julkaistu ensialbumi. Sanoitukset, sävellykset ja sovitukset ovat Vulture Clubin lukuun ottamatta coverkappaletta ”About A Girl”, jonka alkuperäinen versio on Nirvanan albumilla "Bleach".


title: Johnny Vulture at Club Nightmare

text: Johnny Vulture at Club Nightmare on tanskalaisen Johnny Nightmaren ja suomalaisen Vulture Clubin yhteis-ep, jonka julkaisi porilainen Jungle Records tammikuussa vuonna 2009. Kuuden kappaleen ep sisältää kolme kappaletta kummaltakin orkesterilta.


title: Kuilukaupunki

text: Kuilukaupunki () on Alastair Reynoldsin vuonna 2001 ilmestynyt tieteisromaani. Kirjan tyylissä yhdistyvät avaruusooppera ja tummasävyinen jännityskirjallisuus. Kirja voitti vuoden 2002 British Science Fiction Award -palkinnon.


title: Vulture Club

text: Vulture Club on vuonna 2006 perustettu tamperelainen rock-orkesteri, jonka musiikilliset vaikutteet on ammennettu pääosin psychobillystä, punkista ja rockista.


title: Vulture Club

text:
Ensimmäisen promolevyn julkaistuaan yhtye teki sopimuksen Jungle Recordsin kanssa, ja sovittiin ensimmäisen levyn, "Roadkill Cafen" (2007), julkaisusta. Jungle Records julkaisi vuonna 2009 Vulture Clubin ja tanskalaisen Johnny Nightmaren yhteis-ep:n "Johnny Vulture at Club Nightmare". Vuonna 2010 Jupiter Stroll Records julkaisi Vulture Clubin ja tanskalaisen Hola Ghostin yhteisen joulusinglen. Vuonna 2012 Vulture Club julkaisi toisen täysimittaisen levynsä Mary Had A Little Lamb, tällä kertaa jälleen Jungle Recordsin kautta.
Vuonna 2013 yhtye vaihtoi rumpalia.


title: Särkyneet syleilyt

text: Särkyneet syleilyt ("Los abrazos rotos") on Pedro Almodóvarin ohjaama ja käsikirjoittama elokuva vuodelta 2009.


title: Särkyneet syleilyt

text: "Harry Caine" (Lluís Homar) on sokea käsikirjoittaja, jonka ystäviin kuuluvat hänen agenttinsa Judit (Blanca Portillo) ja tämän aikuinen poika Diego (Tamar Novas). Harry kuulee miljonääri Ernesto Martelin (José Luis Gómez) kuolleen, ja nuori, nimimerkkiä "Röntgensäde" käyttävä elokuvantekijä ilmestyy Harryn luokse ja paljastuu pian miljonäärin pojaksi Ernesto Junioriksi (Rubén Ochandiano). Diego joutuu sairaalaan yökerhossa sattuneen huumeiden yliannostuksen vuoksi, ja Harry pitää hänestä huolta ollakseen huolestuttamatta hänen matkoilla olevaa äitiään ja kertoo Diegolle menneiden vuosien traagisista tapahtumista, jotka näytetään takaumina.


title: Särkyneet syleilyt

text: Ensimmäisessä takaumassa palataan vuoteen 1992. Magdalena "Lena" Rivero (Penélope Cruz) on Ernesto Martelin kaunis nuori sihteeri, joka haaveilee näyttelijän urasta. Hän saa Martelilta apua kuolevan isänsä hoitokuluihin ja päätyy kahden seuraavan vuoden aikana Martelin rakastajattareksi. Harry, joka käyttää vielä oikeaa nimeään Mateo Blanco, on arvostettu elokuvaohjaaja. Lena saa pääroolin Blancon elokuvassa "Chicas y maletas", ja omistushaluinen Martel suostuu tähän päästyään itse elokuvan tuottajaksi. Blancon kuvaama fiktiivinen elokuva muistuttaa monilta osin Almodóvarin vuoden 1988 elokuvaa "Naisia hermoromahduksen partaalla". Martel vakoilee Lenaa ja Mateota antamalla homoseksuaalille pojalleen, Ernesto Juniorille tehtäväksi kuvata videokameralla elokuvan valmistumista ja palkkaamalla huuliltalukijan (Lola Dueñas) tulkkaamaan videokuvasta Lenan ja Mateon keskusteluja saaden selville näiden välille syntyneen kiihkeän suhteen.


title: Särkyneet syleilyt

text: Kun Lena huomaa suhteen paljastuneen, hän uhkaa jättää Martelin, joka työntää hänet alas portaita. Lena jää henkiin ja Martel hoitaa hänet kuntoon saatuaan Lenalta lupauksen jäädä Martelin luo. Elokuvan kuvausten päätyttyä Lena ja Mateo kuitenkin pakenevat Lanzarotelle, jossa Lena alkaa ajankulukseen työskennellä hotellin vastaanotossa. Luettuaan "El País" -lehdestä "Chicas y maletas" -elokuvan saaneen surkeat arvostelut, joissa arvellaan sen tehneen lopun Mateon ohjaajanuralle, Mateo päättää palata Madridiin. Ennen Mateon lähtöä he joutuvat auto-onnettomuuteen, jossa Mateo sokeutuu ja Lena kuolee ja jonka heitä salaa seurannut Ernesto Junior tallentaa kameralle. Juditin ja silloin 8-vuotiaan Diego-pojan avustuksella Mateo palaa Madridiin ja alkaa kirjoittaa pistekirjoituksella käsikirjoituksia salanimellä Harry Caine, jota hän käytti myös majoittuessaan Lenan kanssa Lanzarotella.


title: Särkyneet syleilyt

text: Tarinassa palataan vuoteen 2008. Harry juhlii syntymäpäiväänsä baarissa Juditin ja Diegon kanssa. Juopunut Judit paljastaa syyllisyydentunnossaan, että hän suuttuneena Harryn ja Lenan paosta paljasti Martelille näiden majapaikan Lanzarotella ja auttoi Martelia pilaamaan "Chicas y maletas" -elokuvan ja siten tuhoamaan Harryn maineen: Martel, Judit ja leikkaaja valitsivat lopulliseen elokuvaan jokaisen kohtauksen huonoimman oton. Seuraavana aamuna Judit paljastaa Diegolle, että Harry on Diegon isä, mitä kumpikaan miehistä ei ole tiennyt. Menneiden tapahtumien purkamisesta helpottunut Harry päättää palata elämään Mateo Blancona. Judit kertoo kieltäytyneensä Martelin käskystä tuhota "Chicas y maletas" -elokuvan alkuperäiset filmit, ja myös Ernesto Juniorin kuvat Lenan kuolemaan johtaneesta onnettomuudesta ovat tallella. Ystäviensä avulla Mateo ryhtyy leikkaamaan elokuvaa uudelleen sellaiseksi kuin hän sen alun perin suunnitteli.


title: St. John'sin kansainvälinen lentoasema

text: St. John'sin kansainvälinen lentoasema () on kansainvälinen lentoasema Torbayn kaupungissa, Newfoundland ja Labradorin provinssissa, Kanadassa. Kenttää ylläpitää "St. John's International Airport Authority Inc".


title: St. John'sin kansainvälinen lentoasema

text: Vuonna 1939 Kanadan hallitus pelkäsi saksalaisten suunnittelevan hyökkäyksiä Newfoundlandiin. Päätös lentokentän rakentamisesta tehtiin seuraavana vuonna ja sijainniksi valittiin Torbayn kylä. Alueelle rakennettiin kaksi kiitotietä, hangaari ja muita rakennuksia, jotka olivat toiminnassa vuoden 1941 loppupuolella. Asema avattiin virallisesti 15. joulukuuta 1941. Lentoasemaa käyttivät yhteistyössä Kanadan, Britannian ja Yhdysvaltain ilmavoimat. Asema siirtyi siviilihallintoon 1. huhtikuuta 1946, mutta palatasi takaisin sotilashallintoon 15. huhtikuuta 1953. Lopullisesti siviilihallintoon lentoasema siirtyi 1. huhtikuuta 1964 ja asema nimettiin St. John's Airportiksi. Lentoaseman kautta kulkee noin 1 200 000 matkustajaa vuodessa, lähes 1 200 sotilaslentokonetta suorittaa kentällä välitankkauksen tai pitää lepotauon.


title: St. John'sin kansainvälinen lentoasema

text: Vuoden 2001 syyskuun 11. päivän terrori iskujen jälkeen Yhdysvaltain suljettua ilmatilansa, lentoasemalle ohjattiin Operaatio Keltaisen nauhan aikana 21 lentokonetta.


title: Krister Åberg

text:
Krister Åberg (s. 6. lokakuuta 1958 Porvoo)
on suomalainen iskelmälaulaja, jonka ensimmäinen single "Mä poltan loppuun tätä kynttilää" / "Yössä Tokion" ilmestyi vuonna 1985.
Vuonna 1986 Åberg osallistui Syksyn sävel -kilpailuun kappaleella "Sä häivyit yöhön".
Åberg on soittanut useamman yhtyeen kitaristina mm. Kirkan, Muskan ja Dannyn.


title: Psychobilly Wreckage Vol.1

text: Psychobilly Wreckage Vol.1 espanjalaisen Wreckin’ Bones -levy-yhtiön vuonna 2007 julkaisema kokoelma-albumi.


title: Stephenvillen kansainvälinen lentoasema

text: Stephenvillen kansainvälinen lentoasema () on kansainvälinen lentoasema Kanadan Newfoundland ja Labradorin provinssissa Stephenvillen kaupungissa. Kenttää ylläpitää Stephenville Airport Corporation.


title: Stephenvillen kansainvälinen lentoasema

text: Lentoasema on yksi avaruussukkulan varalaskeutumispaikoista.


title: Stephenvillen kansainvälinen lentoasema

text: Vuonna 1941 Yhdysvaltain ilmavoimat teki Newfoundlandin kanssa 99 vuoden vuokrasopimuksen maa-alueesta Stephenvillen laidalla. Alue valittiin lentotukikohdan sijainniksi suotuisten sääolosuhteiden perusteella. Valmistuttuaan se oli Yhdysvaltain suurin tukikohta maan ulkopuolella. Kenttää kutsuttiin aluksi Stephenvillen lentotukikohdaksi, mutta nimi muutettiin myöhemmin Ernest Harmon lentotukikohdaksi.


title: Stephenvillen kansainvälinen lentoasema

text: Kanadan ilmailuvirasto rakennutti vuonna 1957 kentälle Trans-Canada Airin (nykyisin Air Canada) käyttöön matkustajaterminaalin. Vuonna 1966 Yhdysvallat sulki tukikohdan, ja lentoasema siirtyi siviilihallintoon. Nykyisin lentoasema toimii lähinnä lentorahtikoneiden välitankkauspaikkana ja pienkonekenttänä.


title: Stephenvillen kansainvälinen lentoasema

text: Yhdysvaltain suljettua ilmatilansa vuoden 2001 syyskuun 11. päivän terrori iskujen jälkeen lentoasemalle ohjattiin Operaatio Keltaisen nauhan aikana kahdeksan lentokonetta.


title: Pistoksenos-maalari

text: Nimellä Pistoksenos-maalari tunnetaan noin vuosina 480-460 eaa. Ateenassa työskennellyt maljakkomaalari, joka on kuuluisa erityisesti valkopohjaisista teoksistaan.


title: Hieron (savenvalaja)

text: Hieron oli 400-luvulla eaa. elänyt kreikkalainen savenvalaja, joka vaikutti Ateenassa. Hänen terrakottatöidensä pääasiallinen maalari oli punakuviotekniikkaa edustanut Makron. Heronin ja Makronin yhteistuotannosta on säilynyt paljon esimerkkejä jälkimaailmalle. Niissä kuvataan naturalistisesti antiikin Ateenan jokapäiväistä elämää, urheilijoita tai erotiikkaa.


title: Joplin (täsmennyssivu)

text: Joplin voi tarkoittaa seuraavia:


title: Huculponi

text: Huculponi on ponirotu, joka on kotoisin Etelä-Puolasta. Sen alkuperäinen käyttötarkoitus on maatilan työponi, kantojuhta. Nykyään sitä käytetään ajoon, maatilan työponina ja kantojuhtana. Se on luonteeltaan rauhallinen, ja fyysisesti vahva ja kestävä. Säkäkorkeus on 120–140 cm, väri ruunikko, hallakko, hiirakko, mustankirjava, rautiaan- tai ruunikonkirjava. Huculponi on ikivanha rotu, joka on kotoisin Karpaattien vuoristosta.


title: Forever, Michael

text: Forever, Michael on yhdysvaltalaisen laulaja Michael Jacksonin neljäs sooloalbumi, joka julkaistiin vuonna 1975.


Hiihtosuunnistuksen nuorten maailmanmestaruuskilpailut järjestettiin ensimmäisen kerran vuonna 1994. Vuoteen 1998 saakka kilpailut järjestettiin kahden vuoden välein, minkä jälkeen ne on järjestetty vuosittain. Osallistumisoikeus on suunnistajilla, jotka ovat täyttäneet tai täyttävät kyseisenä vuonna enintään 20 vuotta.


title: Hiihtosuunnistuksen nuorten maailmanmestaruuskilpailut

text: Vuonna 1994 kilpailtiin normaalimatkalla, pikamatkalla ja viestissä. Vuonna 2000 normaalimatkan nimi muutettiin pitkäksi matkaksi. Sprinttisuunnistuksessa kilpailtiin ensimmäisen kerran vuonna 2005. Samalla pikamatka korvattiin keskimatkalla. Viestisuunnistuksessa kilpaillaan kolmen suunnistajan joukkueilla.


text: Nykyiset kilpailumatkat ovat:


text: Vuoteen 2000 saakka pitkästä matkasta käytettiin nimeä normaalimatka.


title: Reine Brynolfsson

text: Reine Brynolfsson (s. 15. tammikuuta 1953 Göteborg) on ruotsalainen näyttelijä.


title: Reine Brynolfsson

text: Brynolfsson on esiintynyt useissa ruotsalaisissa elokuvissa ja televisiosarjoissa 1980-luvulta lähtien. Hän on yksi Ruotsissa töitä tekevän brittiohjaaja Colin Nutleyn luottonäyttelijöistä ja näyttelee muun muassa tämän elokuvissa "Enkelten talo" (1992), "Viimeinen tanssi" (1993) ja "Uutispommi" (2001). Brynolfsson on näytellyt myös kansainvälisissä yhteistuotannoissa, kuten Bille Augustin Victor Hugo -filmatisoinnissa "Kurjat" (1998) ja islantilaisessa viikinkielokuvassa "Korpin varjossa" (1988).


title: Lamparerahkasammal

text: Lamparerahkasammal ("Sphagnum platyphyllum") on sammallaji. Se kuuluu "Sphagnaceae"-heimoon ja rahkasammalten sukuun. Lamparerahkasammalta esiintyy koko Suomessa. Se on uhanalaisuusluokittelussa elinvoimainen. Yleisväriltään lamparerahkasammal on ruskeanvihreää.


title: Torinon yliopisto

text: Torinon yliopisto (, UNITO) on vuonna 1404 perustettu yliopisto Torinossa Piemonten maakunnassa luoteis-Italiassa. Sitä pidetään Italian neljänneksi tärkeimpänä yliopistona ja se on jaetulla 57 sijalla Euroopan yliopistojen vertailussa. Yliopistossa opiskelee noin 67 000 opiskelijaa.


title: Torinon yliopisto

text: Yliopisto perustettiin vuonna 1404 Ludovico di Savoian aloitteesta. Se kuitenkin suljettiin vuonna 1536 ja avattiin uudelleen herttua Emanuele Filiberton päätöksellä 30 vuotta myöhemmin. Tällöin se alkoi muuttua nykyaikaisempaan suuntaan Bolognan yliopiston esimerkin mukaan, vaikkakaan suurta kehitystä ei tapahtunut ennen Vittorio Amedeo II:n tekemiä uudistuksia.


title: Torinon yliopisto

text: Vittorio Amedeo II:n uudistusten ansiosta Torinon yliopistosta tuli uusi vertailukohde monille muille yliopistoille. 1800-luvulla yliopisto kasvoi niin tiedekuntien kuin lahjakkuuksien määrän suhteen, ja siitä tuli Italian positivismin kiintopiste.


title: Torinon yliopisto

text: 1900-luvulla oli Italian fasismin vastaisia keskipisteitä. Sodan jälkeen oppilasmäärät kasvoivat ja kampuksen rakenne parani, joskin yliopiston merkitys väheni, kunnes uudet investoinnit paransivat taas sen asemaa vuosisadan lopulla.


title: Torinon yliopisto

text: Yliopisto jakautuu 55 osastoon, jotka sijaitsevat 12 tiedekunnassa:Lisäksi yliopisto on perustanut tietyille akateemisille alueille keskittyneitä kouluja, joko yksin tai yhdessä toisten instituutioiden kanssa. Tällä hetkellä näitä ovat:


title: Torinon yliopisto

text: Yliopistolla on lisäksi useita tiedekuntia Torinon ulkopuolella, lähinnä Luoteis-Italiassa. Näitä yksiköitä ovat:


title: Kurjenrahkasammal

text: Kurjenrahkasammal ("Sphagnum pulchrum") on sammallaji. Se kuuluu "Sphagnaceae"-heimoon ja rahkasammalten sukuun. Kurjenrahkasammal on yksi Suomen 55:stä vastuulajista lehtisammalissa. Se on valtakunnallisessa uhanalaisuusluokittelussa elinvoimainen. Lajia esiintyy koko Suomessa Ahvenanmaata ja Sompion Lappia lukuun ottamatta. Se on alueellisesti uhanalainen Lounais- ja Itä-Suomessa ja Tunturi-Lapissa. Yleisväritykseltään kurjenrahkasammal on ruskeaa, vihreänruskeaa tai vihreänkeltaista.


title: Kathy McMillan

text: Kathy Laverne McMillan (s. 7. marraskuuta 1957 Raeford, Pohjois-Carolina, Yhdysvallat) on entinen yhdysvaltalainen pituushyppääjä ja olympiamitalisti.


title: Kathy McMillan

text: McMillan saavutti Moskovan 1980 olympialaisten pituushypyssä hopeaa tuloksella 666 cm. Ensimmäisen yliastutun suorituksensa jälkeen hän hyppäsi 631 ja 643 cm ja oli kilpailussa kolmen kierroksen jälkeen kuudentena. Neljännellä kierroksella hän hyppäsi 647 cm ja viidennellä mitalille riittäneen hyppynsä 666 cm. Hänen kuudes hyppynsä oli mitätön. Vuoden 1980 olympiakarsinnoissa hän sijoittui toiseksi mutta Moskovan olympialaisiin hän ei päässyt Yhdysvaltain boikotoidessa kisoja.


title: Kathy McMillan

text: McMillan voitti Pan-Amerikan kisoissa pituushypyn San Juanissa 1979 tuloksella 646 cm ja Caracasissa 1983 tuloksella 670 cm.


title: Andrei Lamov

text: Andrei Lamov (; s. 9. maaliskuuta 1986) on venäläinen hiihtosuunnistaja ja maailmanmestari.


title: Andrei Lamov

text: Nuorten MM-kilpailuissa 2004 Vuokatissa Lamov voitti hopeaa pikamatkalta ja pronssia viestistä. Nuorten MM-kilpailuissa 2005 S-chanfissa hän voitti kultaa viestistä ja pronssia pitkältä matkalta. Vuotta myöhemmin nuorten MM-kilpailuissa Ivanovossa hän voitti kultaa kaikilta neljältä matkalta.


title: Andrei Lamov

text: Ensimmäisiin aikuisten MM-kilpailuihinsa Lamov osallistui vuonna 2007 Moskovassa. Siellä hän sijoittui keskimatkalla viidenneksi. Kaksi vuotta myöhemmin Rusutsussa Lamov voitti kultaa pitkältä matkalta ja sprintistä. Viestissä hän sijoittui toiseksi joukkuetovereidensa Vladimir Bartšukovin ja Andrei Grigorjevin kanssa. Keskimatkalla hän sijoittui neljänneksi. Ridderin MM-kilpailuissa 2013 Lamov voitti kultaa viestissä sekä saavutti hopeaa sprintissä ja keskimatkalla.


title: Andrei Lamov

text: Hiihtosuunnistuksen maailmancupin 2007–2008 kokonaiskilpailussa Lamov sijoittui kolmanneksi.


title: Särmärahkasammal

text: Särmärahkasammal ("Sphagnum quinquefarium") on sammallaji. Se kuuluu "Sphagnaceae"-heimoon ja rahkasammalten sukuun. Särmärahkasammalta esiintyy koko Suomessa Lappia lukuun ottamatta. Se on uhanalaisuusluokittelussa elinvoimainen. Yleisväriltään särmärahkasammal on ruskeaa tai vihreää.


title: Rusorahkasammal

text: Rusorahkasammal ("Sphagnum rubellum") on sammallaji. Se kuuluu "Sphagnaceae"-heimoon ja rahkasammalten sukuun. Rusorahkasammalta esiintyy koko Suomessa pohjoisinta Lappia ja Lapin kolmiota lukuun ottamatta. Se on uhanalaisuusluokittelussa elinvoimainen. Yleisväriltään rusorahkasammal on ruskeanpunaista.


title: Jarmila Nygrýnová

text: Jarmila Strejčková (o.s. Nygrýnová, 15. helmikuuta 1953 Plzeň, Tšekkoslovakia – 5. tammikuuta 1999) oli tšekkoslovakialainen pituushyppääjä. Hän saavutti kuusi EM-mitalia sisäradoilla sekä yhden EM-mitalin ulkoradoilla.


title: Jarmila Nygrýnová

text: Jarmila Nygrýnová sijoittui kahdeksan kertaa peräkkäin vuosina 1972–1979 sisäratojen EM-kilpailuissa neljän parhaan joukkoon pituushypyssä. Grenoblessa 1972 hän saavutti pronssia tuloksella 639 cm ja Rotterdamissa 1973 hopeaa tuloksella 630 cm. Göteborgissa 1974 oli neljäs tuloksella 638 cm ja Katowicessa 1975 jälleen neljäs tuloksella 626 cm. Münchenissä 1976 hän saavutti hopeaa tuloksella 657 cm. Kultaa hän voitti San Sebastiánissa 1977 tuloksella 663 cm ja Milanossa 1978 tuloksella 662 cm. Wienissä 1979 hän saavutti vielä hopeaa tuloksella 642 cm.


title: Jarmila Nygrýnová

text: Pituushypyn ulkoratojen loppukilpailuissa Nygrýnová kilpaili seitsemän kertaa. Münchenin 1972 olympialaisissa hän sijoittui 12:nneksi tuloksella 624 cm. Rooman EM-kilpailuissa 1974 hän sijoittui 11:nneksi tuloksella 628 cm. Montréalin 1976 olympialaisissa hän oli kuudes tuloksella 654 cm (loppukilpailun hypyt: 604 – 615 – 654 – 0 – 636 – 650). Prahan EM-kilpailuissa 1978 hän saavutti pronssia tuloksella 669 cm. Moskovan 1980 olympialaisissa hän sijoittui kuudenneksi tuloksella 683 cm (loppukilpailun hypyt: 679 – 646 – 638 – 683 – 671 – 676). Strejčková-nimisenä hän sijoittui Ateenan EM-kilpailuissa 1982 kymmenenneksi tuloksella 643 cm ja Helsingin MM-kilpailuissa 1983 vielä kymmenenneksi tuloksella 656 cm. Helsingissä hän osallistui myös 4 × 100 metrin viestijuoksuun, jossa Tšekkoslovakian joukkue sijoittui kahdeksanneksi ajalla 43,78 s.


title: Jarmila Nygrýnová

text: Nygrýnová voitti Rooman universiadeissa 1975 kultaa tuloksella 648 cm.


title: Ildikó Szabó

text: Ildikó Erdelyi (o.s. Szabó, s. 19. heinäkuuta 1955 Vásárosnamény, Unkari) on entinen unkarilainen yleisurheilija, jonka päälaji oli pituushyppy.


title: Ildikó Szabó

text: Ildikó Szabó sijoittui Rooman EM-kilpailuissa 1974 pituushypyssä yhdeksänneksi tuloksella 632 cm. Montréalin 1976 olympialaisissa hän oli viides tuloksella 657 cm (loppukilpailun hypyt: 651 – 651 – 657 – 640 – 647 – 0). Montréalissa hän osallistui myös 200 metrin juoksuun ja karsiutui alkuerissä. Hän saavutti sisäratojen EM-kilpailuissa hopeaa San Sebastiánissa 1977 tuloksella 655 cm ja Erdelyi-nimisenä Milanossa 1978 tuloksella 649 cm.


title: Kari Fall

text: Kari Fall (s. 5. maaliskuuta 1943 Helsinki) on suomalainen laulaja. Hän on urallaan laulanut monipuolisesti jazzia, iskelmää ja rokkia.


title: Kari Fall

text: Fall asui lapsuudessaan Argentiinassa, josta perhe palasi Suomeen vuonna 1952. Tämän jälkeen Fall lauloi pari vuotta Cantores Minores -poikakuorossa. Vuonna 1958 hän perusti ensimmäisen yhtyeensä yhdessä Teemu Hauta-ahon ja Seppo ”Paroni” Paakkunaisen kanssa. Vuonna 1960 Fall voitti kaksi laulukilpailua: iskelmälaulun SM-kisojen englanninkielisen sarjan ja rockin SM-kilpailut. Ensisingle PSO:lle ”Kuiskaile hiljaa” ilmestyi vielä samana vuonna. Vuosikymmenen alussa Fall keikkaili Leo Lindblomin ja Reino Lehtevän orkestereissa. Vuonna 1965 hän perusti Jorma Tommolan ja Alpo Jussilan kanssa kantrilauluyhtyeen Me kolme, jolta ilmestyi pari singleä. Vuonna 1966 Fall perusti oman yhtyeensä, Kari Fall Syndikaatin, jonka varsin nimekäs miehistö soitti popjazzia ja tijuana-musiikkia. Tämän kokoonpanon jälkeen tuli Explosion Brass, joka esiintyi muun muassa Tapani Kansan taustaorkesterina. Tämän jälkeen Fall alkoi kiertää ravintoloita (muun muassa InterContinental) yökerholaulajana erityisesti yhdessä Miso Misicin kanssa, joskus vieraana esiintyi myös Monica Aspelund. Vuonna 1973 ilmestyi Fallin single ”En pidättää mä voi”/”Kaikki muuttuu” (RCA Victor YFPA 1-604).


title: Kari Fall

text: Vuonna 1975 Fall osallistui Suomen euroviisukarsintoihin Kaj Backlunin sävellyksellä ja Monica Aspelundin sanoituksella ”Maailman tie”. Vuonna 1977 hän oli mukana Euroviisuissa Monica Aspelundin taustakuorossa. InterContinental-kauden jälkeen Fallista tuli Kalastajatorpalla esiintyneen Teuvo Nummelan orkesterin solisti. Tämä työ jatkui vuoteen 1986. Tämän jälkeen Fall on esiintynyt useiden jazz- ja big band- kokoonpanojen solistina. MTV:n "BumtsiBum"-ohjelmassa hän on esiintynyt pari kertaa. Vuonna 1999 häneltä ilmestyi omakustanne-CD "Everybody Loves Somebody". Kesällä 2009 Suomen Big Band Yhdistys, Suomen Jazz & Pop Arkisto ja Imatra Big Band Festival valitsivat Fallin 17. jazzlegendaksi.


title: Bianca Perie

text: Bianca Ghelber-Perie o.s Perie (s. 1. kesäkuuta 1990) on romanialainen moukarinheittäjä.


title: Bianca Perie

text: Perie hallitsi moukarinheittoa nuorten arvokilpailuissa. Hän voitti lajinsa alle 18-vuotiaiden MM-kilpailuissa vuosina 2005 ja 2007, alle 20-vuotiaiden MM-kilpailuissa vuosina 2006 ja 2008, alle 20-vuotiaiden EM-kilpailuissa vuosina 2007 ja 2009 sekä alle 23-vuotiaiden EM-kilpailuissa 2011. Hän sai pronssia universiadeissa 2011.


title: Bianca Perie

text: Osakan MM-kilpailuissa 2007, Pekingin olympialaisissa 2008 ja Berliinin MM-kilpailuissa 2009 hän ei selviytynyt loppukilpailuun. Barcelonan EM-kilpailuissa 2010 hän sijoittui neljänneksi. Daegun MM-kilpailuissa 2011 hän sijoittui kuudenneksi tuloksella 72,04 m. Helsingin EM-kilpailuissa 2012 hän sijoittui yhdeksänneksi tuloksella 67,24 m. Hän karsiutui loppukilpailusta Lontoon olympialaisissa 2012. Moskovan MM-kilpailuissa 2013 hän oli kymmenes. Zürichin EM-kilpailuissa 2014 hän sijoittui seitsemänneksi. Hän karsiutui loppukilpailusta Lontoon MM-kilpailuissa 2017.


title: Bianca Perie

text: Perien ennätys moukarinheitossa on 73,52 metriä vuodelta 2010.


title: Jörg Freimuth

text: Jörg Freimuth (s. 10. syyskuuta 1961 Rathenow, Brandenburg, Saksan demokraattinen tasavalta) on entinen itäsaksalainen korkeushyppääjä.


title: Jörg Freimuth

text: Freimuth saavutti 19-vuotiaana Moskovan 1980 olympialaisten korkeushypyssä pronssia tuloksella 231 cm. Sisäratojen EM-kilpailuissa 1981 Grenoblessa hän sijoittui seitsemänneksi tuloksella 219 cm. Hän lopetti uransa jo vuonna 1982. Ennen korkeushyppyuraansa hän kilpaili kymmenottelussa, jonka parissa hänen kaksosveljensä Uwe Freimuth jatkoi pidempään.


title: Tennis kesäolympialaisissa 1896 – miesten kaksinpeli

text: Miesten tenniksen kaksinpeli kesäolympialaisissa 1896 käytiin 8. – 11. huhtikuuta. Kuusitoista ilmoittautunutta jaettiin cup-muotoiseen kaavioon, mutta lopulta vain 13 osallistui. He edustivat kuutta eri valtiota. Turnauksen voitti Yhdistyneen kuningaskunnan John Pius Boland.


title: Henry Lauterbach

text: Henry Lauterbach (s. 22. lokakuuta 1957 Buttstädt, Thüringen, Saksan demokraattinen tasavalta) on entinen itäsaksalainen yleisurheilija, joka päälajinsa korkeushypyn rinnalla kilpaili myös pituushypyssä.


title: Henry Lauterbach

text: Lauterbach karsiutui Montréalin 1976 olympialaisten korkeushypyn loppukilpailusta tuloksella 213 cm. Prahan EM-kilpailuissa 1978 hän sijoittui neljänneksi tuloksella 226 cm. Wienin EM-hallikilpailuissa 1979 hän oli kuudes tuloksella 221 cm. Moskovan 1980 olympialaisissa hän sijoittui neljänneksi tuloksella 229 cm. Uransa ainoan arvokisamitalin hän saavutti kakkoslajissaan pituushypyssä Milanon EM-hallikilpailuissa 1982 voittamalla kultaa tuloksella 786 cm.


title: Henry Lauterbach

text: Lauterbachin uran parhaat tulokset olivat korkeushypyssä 230 cm vuonna 1978 sekä pituushypyssä 835 cm vuonna 1981.


title: Frank Paschek

text: Frank Paschek (s. 25. kesäkuuta 1956 Bad Doberan, Mecklenburg-Etu-Pommeri, Saksan demokraattinen tasavalta) on entinen itäsaksalainen pituushyppääjä.


title: Frank Paschek

text: Paschek voitti vuonna 1979 Moskovan spartakiadeissa kultaa tuloksella 825 cm. Berliinissä 28. toukokuuta 1980 hän hyppäsi Itä-Saksan ennätyksen 836 cm, jonka Lutz Dombrowski ylitti vajaat kuusi viikkoa myöhemmin. Moskovan 1980 olympialaisissa Paschek saavutti hopeaa tuloksella 821 cm (loppukilpailun hypyt: 781 – 821 – 0 – 0 – 785 – 794). Hän hävisi Dombrowskille 33 senttimetrillä.


title: Valeri Pidlužni

text: Valeri Vasiljevitš Pidlužni (, s. 22. elokuuta 1952 Donetsk, Ukrainan SNT, Neuvostoliitto) on neuvostoliittolainen pituushyppääjä, joka saavutti urallaan olympiapronssia ja Euroopan-mestaruuden.


title: Valeri Pidlužni

text: Podlužni sijoittui Helsingin EM-kilpailuissa 1971 kymmenenneksi tuloksella 768 cm. Münchenin 1972 olympialaisissa hän sijoittui yhdeksänneksi tuloksella 772 cm. Rooman EM-kilpailuissa 1974 hän saavutti uransa ainoan arvokisavoiton; hän voitti kultaa tuloksella 812 cm. Montréalin 1976 olympialaisissa hän sijoittui seitsemänneksi tuloksella 788 cm, jonka hän hyppäsi toisella hyppykierroksella. Prahan EM-kilpailuissa 1978 hän oli kuudes tuloksella 789 cm. Moskovan 1980 olympialaisissa hän saavutti pronssia tuloksella 818 cm. Hänen ensimmäiset hyppynsä kantoivat 807, 808 ja 797 cm, ja hän oli kolmen kierroksen jälkeen kilpailussa kuudentena. Neljännellä kierroksella hän hyppäsi parhaan tuloksensa 818 cm, viides hyppy oli yliastuttu ja kuudennella hypyllä oli mittaa 782 cm.


title: Valeri Pidlužni

text: Sisäratojen EM-kilpailuissa Podlužni sijoittui neljänneksi Göteborgissa 1974 tuloksella 797 cm sekä saavutti hopeaa Münchenissä 1976 tuloksella 779 cm ja Wienissä 1979 tuloksella 786 cm.


title: Valeri Pidlužni

text: Podlužni voitti universiadimestaruuden Moskovassa 1973 tuloksella 815 cm ja Méxicossa 1979 tuloksella 816 cm.


title: Keith Ballard

text: Keith Ballard (s. 26. marraskuuta 1982 Baudette, Minnesota, Yhdysvallat) on yhdysvaltalainen jääkiekkoilija, joka pelasi uransa aikana yli 600 NHL:n runkosarjaottelua vuosina 2005–2015. Hän edusti urallaan NHL:ssä Phoenix Coyotesia, Florida Panthersia, Vancouver Canucksia ja Minnesota Wildia. Yhdysvaltain maajoukkueessa Ballard voitti pronssia MM-kilpailuista 2004.


title: Keith Ballard

text: Ballard kuului kaudella 1999–2000 Yhdysvaltain nuorten kehitysohjelmaan ja pelasi USHL:ssä ohjelman omassa joukkueessa. Seuraavaksi kaudeksi hän siirtyi saman sarjan Omaha Lancersiin, ja hänet valittiin kauden päätteeksi USHL:n tähdistökentälliseen.


title: Keith Ballard

text: Ballard siirtyi kaudeksi 2001–2002 Minnesotan yliopiston joukkueeseen NCAA:n alaiseen WCHA-liigaan. Ensimmäisellä kaudellaan Minnesotassa hänet valittiin WCHA:n tulokkaiden tähdistökentälliseen, ja Minnesota voitti NCAA:n mestaruuden. Buffalo Sabres varasi Ballardin kauden jälkeen ensimmäisellä varauskierroksella 11. vuorolla. Ballard jatkoi kuitenkin vielä seuraavat kaksi kautta Minnesotan yliopistojoukkueessa. Kaudella 2002–2003 Ballard voitti Minnesotassa toisen NCAA:n mestaruutensa. Buffalo myi Ballardin pelaajaoikeudet kesällä 2003 Colorado Avalancheen, joka antoi Buffalolle vaihtokaupassa Steven Reinprechtin. Ballard valittiin sekä keväällä 2003 että 2004 WCHA:n tähdistökentälliseen ja jälkimmäisellä kaudella NCAA:n läntisten joukkueiden yhdysvaltalaispelaajien tähdistöön. Colorado myi Ballardin pelaajaoikeudet yhdessä Derek Morrisin kanssa Phoenix Coyotesiin, josta Colorado sai vaihdossa Chris Grattonin, Ossi Väänäsen ja toisen kierroksen varausoikeuden .


title: Keith Ballard

text: Ballard teki kolmen vuoden tulokassopimuksen Phoenixin kanssa kesällä 2004. peruuntui NHL:n työsulun takia, ja Ballard pelasi koko kauden Phoenixin farmijoukkueessa Utah Grizzliesissä. Hän teki Utahissa 20 pistettä, ja hänet valittiin AHL:n tähdistöotteluun.


title: Keith Ballard

text: Ballard teki NHL-debyyttinsä kaudella 2005–2006 Phoenixissa. Tulokaskaudellaan hän teki NHL:ssä 39 pistettä 82 ottelussa. Toisella kaudella Ballard pelasi 69 ottelua kärsittyään lonkkavaivoista. Kauden jälkeen hän teki kahden vuoden jatkosopimuksen Phoenixin kanssa. Ballard ei kuitenkaan pelannut sopimuskauttaan loppuun Phoenixissa, sillä joukkue myi hänet Florida Panthersiin kauden 2007–2008 jälkeen. Phoenix sai kaupassa Olli Jokisen ja Florida Ballardin, Nick Boyntonin ja toisen kierroksen varausoikeuden. Ennen kauden 2008–2009 alkua Florida jatkoi Ballardin sopimusta kuudella vuodella.


title: Keith Ballard

text: Ballard pelasi lopulta kaksi kautta Floridassa. Kaudella 2009–2010 hän oli Floridan johtavia laukausten blokkaajia ja taklaajia. Ballard blokkasi kauden aikana 201 laukausta, kolmanneksi eniten NHL:ssä. Floridan toiminnanjohtaja Dale Tallon päätti kuitenkin kaupata Ballardin yhteydessä tavoitteenaan nuorentaa joukkuetta. Tallon myi Ballardin ja Victor Oreskovichin Vancouver Canucksiin, josta Florida sai Steve Bernierin ja Michael Grabnerin sekä ensimmäisen kierroksen varausoikeuden, jonka seurauksena Floridalla oli vuoden 2010 varaustilaisuudessa kolme vuoroa ensimmäisellä kierroksella.


title: Keith Ballard

text: Ballard pelasi Vancouverissa kolme kautta, joista ensimmäisellä, kaudella 2010–2011, joukkue eteni NHL:n loppuotteluihin pelaamaan Stanley Cupin voitosta. Boston Bruins vei ottelusarjan voitoin 4–3. Ballardin pistetehot laskivat hänen Canucks-vuosinaan huomattavasti aiempiin kausiin verrattuna. Työsulun lyhentämällä kaudella 2012–2013 hän teki enää kaksi pistettä 36 ottelussa. Hänen vuosiaan Canucksissa haittasivat myös useat loukkaantumiset. Kaudella 2011–2012 hän oli kauden alkupuolella sivussa viisi ottelua selkävaivojen vuoksi ja loppukaudella 27 runkosarjaottelua ja yhden pudotuspeliottelun aivotärähdyksen jälkioireiden vuoksi.


title: Keith Ballard

text: Heinäkuussa 2013 Vancouver osti ulos viimeiset kaksi vuotta hänen sopimuksestaan. Pian sen jälkeen Ballard teki kaksivuotisen ja yhteensä kolmen miljoonan dollarin arvoisen sopimuksen Minnesota Wildin kanssa.


title: Keith Ballard

text: Ballard pelasi Wildissa kahden kahden aikana vain 56 ottelua. Kaudella 2014–2015 hän pystyi pelaamana 14 ottelussa. Ballardin kausi päättyi joulukuussa, kun hän sai aivotärähdyksen Matt Martinin taklauksen seurauksena. Ottelu jäi Ballardin viimeiseksi, sillä vuosi siitä hän ilmoitti lopettavansa uransa. Ballard kertoi haastattelussa, että hän ei ollut vuodessa toipunut kunnolla uransa viidennestä aivotärähdyksestä eikä halunnut enää riskeerata terveyttänsä.


title: Keith Ballard

text: Ballard pelasi kaksi kertaa nuorten arvokisoissa. Hän edusti Yhdysvaltoja 18-vuotiaiden MM-kilpailuissa vuonna 2000 ja nuorten MM-kilpailuissa vuonna 2002.


title: Keith Ballard

text: Yhdysvaltain maajoukkueessa Ballard pelasi ensimmäiset arvokisansa MM-kilpailuissa 2004, jolloin hän pelasi vielä yliopistosarjaa. Ballard oli pronssia voittaneen Yhdysvaltain joukkueen ainoa pelaaja NCAA-liigasta. Ballard on edustanut Yhdysvaltoja myös MM-kilpailuissa vuosina 2007, 2008 ja 2009. Yhdysvallat sijoittui turnauksessa viidenneksi vuosina 2007 ja 2008 sekä neljänneksi vuonna 2009.


title: Sinimonarkki

text: Sinimonarkki ("Hypothymis azurea") on Aasian etelä- ja itäosissa tavattava monarkkeihin kuuluva varpuslintu.


title: Sinimonarkki

text: Kooltaan sinimonarkki on 16 cm. Koiras on päästään, selästään, siivistään ja pyrstöstään kirkkaan sininen. Koiraan päälaella on musta täplä ja kurkussa kulkee musta poikkijuova. Koiraan vatsa on väriltään valkoinen. Naaras on hieman vaaleampi ja naaraan siivet ovat väritykseltään ruskat. Sinimonarkkinaaraalta puuttuvat myös koiraan musta päälaki ja kurkun juova.


title: Sinimonarkki

text: Sinimonarkkia tavataan alueelta, joka ulottuu Nepalista ja Intiasta Sri Lankaan, Indonesiaan, Taiwaniin ja Filippiineille. Sinimonarkit elävät monenlaisissa metsäympäristöissä muun muassa vuoristometsissä, sademetsissä, bambumetsissä ja jokilaaksoissa. Lajia tavataan vuoriston juurelta aina 1 200 metrin korkeuteen merenpinnasta.


title: Sinimonarkki

text: Sinimonarkit elävät yleensä yksin tai pareittain ja muodostavat usein sekaparvia yhdessä muiden lintujen kanssa. Pesimäkausi lajilla on huhtikuusta elokuuhun. Kuppimainen pesä rakennetaan sammalista oksan haarukkaan. Naaras munii kolmesta neljään munaa.


title: Sinimonarkki

text: Sinimonarkit syövät ainoastaan hyönteisiä. Laji onkin taitava pyydystämään lentäviä hyönteisiä ilmasta.


title: And the Lefthanded

text: And The Lefthanded on suomalainen vuonna 1994 perustettu rockyhtye. Yhtye tunnettiin aiemmin nimellä Larry and the Lefthanded, mutta kitaristi Larry Guitarin erottua yhtyeestä vuonna 1999 nimi muutettiin nykyiseen muotoon. Jäsenistä Mikko Viljakainen ja Timo Kaukolampi tunnetaan myös -yhtyeestä.


title: Vesa Nuotio

text: Vesa Nuotio (s. 16. marraskuuta 1941 Helsinki) on suomalainen muusikko, juontaja ja televisio-ohjaaja. Hänen yhtyeitään ovat olleet muun muassa Finn Trio ja Alan Miehet. Lisäksi hän ollut jäsenenä Kivikasvot-ryhmässä. Nuotio työskennellyt myös Yleisradiossa, MTV3:lla ja videotuotannon yrittäjänä.


title: Vesa Nuotio

text: Vesa Nuotion isä oli Kipparikvartetin laulaja, kuoronjohtaja Auvo Nuotio (1917–1985).


title: Vesa Nuotio

text: Vesa Nuotio opiskeli oikeustiedettä Helsingin yliopistossa, toimi kameramiehenä TV1:ssä 1963–1968 ja sitten toimittajana TV1:n ajanvietetoimituksessa. Hänen tuottamansa ja ohjaamansa "Muscle and Blood" edusti Suomea Montreux'n Kultainen ruusu -kilpailussa 1970. Yhdessä Pertti ”Pertsa” Reposen kanssa Nuotio tuotti ja osin käsikirjoitti Yleisradiolle 1970-luvun alussa sketsisarjat "Ilkamat", "Ällitälli", "Leo Lastumäen musikaalinen tunti" ja "Merirosvoradio". Vuonna 1976 Nuotio siirtyi MTV:lle ohjaajaksi ja teki muun muassa "Iltalintu"-ohjelmaa. Hän ohjasi 1980-luvun alussa televisiosarjoja "Valehtelijoiden klubi" ja "Ollaan kuin kotonanne". Lisäksi hän ohjasi "Kivikasvot Show" -ohjelmat vuosina 1980–1985 ja oli itse Kivikasvojen jäsenenä vuonna 1989.


title: Sound of Silver

text: Sound of Silver on LCD Soundsystemin toinen studioalbumi, joka julkaistiin 12. maaliskuuta 2007.


title: Sound of Silver

text: Kaikki kappaleet kirjoittanut James Murphy, ellei toisin mainita.


title: Rafael Sperafico

text: Rafael Sperafico (22. huhtikuuta 1981 Toledo, Paraná – 9. joulukuuta 2007) oli brasilialainen autourheilija. Hän oli Ricardo ja Rodrigo Speraficon serkku ja sukua myös Alexandre Speraficolle.


title: Rafael Sperafico

text: Sperafico kilpaili Yhdysvaltain Barber Dodge -sarjoissa vuodesta 2000 vuoteen 2002, sijoittuen mestaruussarjassa toiseksi viimeisenä vuotenaan.


title: Rafael Sperafico

text: Sperafico siirtyi Eurooppaan kilpaillakseen Euro Formula 3000 -sarjassa, missä hän sijoittui mestaruussarjassa viidenneksitoista kahdella pisteellä. Näin ollen hän seurasi sukulaistensa Ricardon, Rodrigon ja Alexandren jalanjälkiä, jotka kaikki aikaisemmin olivat kilpailleet Formula 3000 -sarjassa.


title: Rafael Sperafico

text: Vuonna 2006 Sperafico otti osaa Renault Super Clio Cup Braziliin, tullen maailmanmestaruussarjassa loppupisteissä neljänneksi.


title: Rafael Sperafico

text: 9. joulukuuta 2007, Sperafico ajoi "Stock Car Light" -kilpailussa Autódromo José Carlos Pacessa kauden finaalissa tärkeässä Stock Car Brasilin -mestaruussarjassa, jossa hänen serkkunsa, Ricardo ja Rodrigo, molemmat olivat kilpailleet. Kisan kuudennella kierroksella Sperafico menetti autonsa hallinnan nopeassa oikeanpuoleisessa kulmassa välittömästi ennen loppusuoran alkua ja ajautui kohti radan oikealla puolella olevaa vallia huimalla nopeudella. Iskun voimasta auto ajautui takaisin radalle, missä se kolaroi Renato Russon kanssa, laukaisten ketjukolarin, johon joutui monta muuta kuljettajaa. Kisa keskeytettiin ja kilpailun lääkintähenkilöt tulivat törmäyspaikalle nopeasti, mutta Sperafico oli jo kuollut vakaviin päävammoihin. Russo kärsi myös vakavista päähän kohdistuneisiin vammoihin ja hänet vietiin sairaalaan, missä hänelle analysoitiin vakava mutta vakaa terveydentila. Muilta kuljettajilta jouduttiin hoitamaan pieniä vammoja. Russo pääsi sairaalasta 17. joulukuuta 2007.


title: Rafael Sperafico

text: Samana päivänä Speraficon serkku, Rodrigo, sijoittui vuoden 2007 Stock Car Brasilin mestaruussarjassa toiseksi


title: Afrikanpikkukotka

text: Afrikanpikkukotka ("Hieraaetus ayresii") on Afrikassa elävä kotka.


title: Afrikanpikkukotka

text: Linnun pituus on 45–61 cm ja paino 685–1 045 g. Se on kotkaksi pienikokoinen ja on päältä musta ja alapuolelta vaalea tummin juovin ja täplin. Päälaella on pieni töyhtö ja koivet ovat höyhenpeitteiset. Naaras on koirasta suurempi, ja siltä yleensä puuttuu koiraalla esiintyvä valkoinen otsatäplä.


title: Afrikanpikkukotka

text: Afrikanpikkukotka elää laikuittaisesti Saharan eteläpuolisessa Afrikassa Sierra Leonesta Somaliaan ja sieltä Namibian pohjoisosiin ja Etelä-Afrikann koillisosiin. Lajin elinympäristön ala on 1–10 miljoonaa neliökilometriä ja maailman populaatio on kooltaan vähintään 10 000 yksilöä. Se on enimmäkseen paikkalintu, joka sadekauden alkaessa siirtyy sademetsistä avoimille metsästysmaille.


title: Afrikanpikkukotka

text: Laji asuu sademetsissä ja jokivarsien metsiköissä, metsänreunoissa, puutarhoissa ja toisinaan esikaupunkialueilla.


title: Afrikanpikkukotka

text: Risupesä sijaitsee korkealla puun latvuksessa. Naaras munii tavallisesti yhden munan, jota haudotaan 35–43 päivää. Poikanen on lentokykyinen 73–75 päivän ikäisenä.


title: Afrikanpikkukotka

text: Afrikanpikkukotka saalistaa pääasiassa kyyhkynkokoisia lintuja sekä pieniä nisäkkäitä, kuten oravia ja hedelmälepakoita.


title: Joe Halpin

text: Joe Halpin on brittiläissyntyinen elokuvakäsikirjoittaja ja -tuottaja, joka siirtyi myöhemmin Yhdysvaltoihin. Hän on syntyisin Lutonista, Englannista. Useimmissa elokuvissa hän on tehnyt yhteistyötä Steven Seagalin kanssa. Halpinin genrejä ovat toiminta, jännitys, draama ja kauhu.


title: Thomas Ayres

text: Thomas Ayres (1828–1913) oli Englannissa syntynyt ja Etelä-Afrikassa vaikuttanut lintutieteilijä.


title: Thomas Ayres

text: Ayres muutti vanhempiensa kanssa Nataliin 1850. Täällä hän ryhtyi ammattimaiseksi lintujen keräilijäksi. Vuonna 1865 hän muutti Potchefstroomiin Etelä-Afrikkaan, jossa hän veljensä Jack Ayresin kanssa jatkoi metsästystä ja eläinkauppaa. Hän tutustui anglikaanisen kirkon arkkidiakoniin Robertsiin ja koulutti tämän pojasta Austin Robertsista maineikkaan lintutieteilijän.


title: Thomas Ayres

text: Ayresin kunniaksi on nimetty afrikanpikkukotka ("Hieraaetus ayresii"), pilkkarääkkiäinen ("Sarothrura ayresi") ja päristäjäherttu ("Cisticola ayresii").


title: Keoni Waxman

text: Keoni Waxman (30. kesäkuuta 1968 Honolulu) on yhdysvaltalainen elokuvaohjaaja, -käsikirjoittaja sekä -tuottaja. Hän on saanut Mystfestin parhaan elokuvan palkinnon vuonna 1995 elokuvasta I Shot a Man in Vegas. Hän on käyttänyt vaihtoehtoista nimeä Darby Black.


title: Kadonneen jäljillä

text: Kadonneen jäljillä on suomalainen tositelevisiosarja, jota esitettiin MTV3-kanavalla neljä tuotantokautta vuosina 2009–2014. Ohjelmaa on syksystä 2016 alkaen esitetty Nelosella kahden tuotantokauden verran. Sarja perustuu alankomaalaiseen formaattiin "Spoorloos", joka on saavuttanut suuren suosion maailmalla. Ohjelmassa autetaan etsimään maailmalle kadonnutta henkilöä, jonka ohjelmaan osallistunut haluaa löytää.


title: Kadonneen jäljillä

text: MTV3 esitti 9. marraskuuta 2010 alkaen sarjan yhdysvaltalaista versiota nimellä "Kadonneen jäljillä USA".


title: Kadonneen jäljillä

text: Sarjan tunnuskappale ja muu musiikki olivat neljällä ensimmäisellä tuotantokaudella Ville Pusan ja Kalle Torniaisen käsialaa.


title: Kadonneen jäljillä

text: Jenni Pääskysaaren juontama ensimmäinen tuotantokausi esitettiin syys–marraskuussa 2009. Kausi sisälsi 12 jaksoa. Sarja palkittiin ensimmäisen kauden esittämisen jälkeen Venla-palkinnolla vuoden 2009 parhaana kotimaisena tosi-tv-sarjana.


title: Kadonneen jäljillä

text: Sarjan toisen tuotantokauden avausjakso esitettiin 31. elokuuta 2010. Sarjan katsojaluvut kasvoivat huomattavasti toisella tuontantokaudella. Finnpanelin mittausten mukaan kauden viides jakso keräsi keskimäärin 813 000 katsojaa, mikä teki ohjelmasta yhden MTV3:n suosituimmista. Toinen tuotantokausi palkittiin Kultaisella Venlalla vuoden 2010 parhaana realityohjelmana.


title: Kadonneen jäljillä

text: 18. tammikuuta 2010 esitettiin erikoisjakso ""Miten tarina jatkui?"", jossa nähtiin ensimmäiseltä ja toiselta tuotantokaudelta kadonneita ihmisiä etsineitä henkilöitä. Ohjelmassa nähtiin, miten heidän elämänsä on muuttunut ja onko yhteys löytyineisiin läheisiin säilynyt.


title: Kadonneen jäljillä

text: Sarjan kolmas tuotantokausi esitettiin MTV3-kanavalla keväällä 2012. Kausi sisälsi yhteensä kymmenen jaksoa, joista puolet juonsi Jenni Pääskysaari ja puolet Antero Vartia. Sarjan neljäs tuotantokausi alkoi MTV3-kanavalla 19. maaliskuuta 2014. Kaudella Jenni Pääskysaaren korvasi Eva Kela, joka juonsi puolet jaksoista ja puolet Antero Vartia.


title: Kadonneen jäljillä

text: Sarja siirtyi Nelosen ohjelmistoon seuraavalla kaudella ja sen juontajaksi tuli Anni Hautala. Haku ohjelmaan käynnistyi huhtikuussa 2016 ja ohjelman esittäminen vielä saman vuoden syyskuussa. Kuudennella kaudella ohjelman tulee juontamaan Ellen Jokikunnas.Sarjaa on esitetty lisäksi Espanjassa, Tanskassa, Belgiassa ja Puolassa.


title: Stig Fransman

text: Stig Fransman (s. 30. toukokuuta 1934 Helsinki) on suomalainen näyttelijä ja laulaja.


title: Stig Fransman

text: Stig Fransman opiskeli ylioppilaaksi päästyään ensin opettajakorkeakoulussa 1955–57 ja sitten Teatterikoulussa 1957–59. Vuonna 1961 Fransmanista tuli Helsingin Kaupunginteatterin vakituinen näyttelijä. Tämä työ jatkui vuoden 1994 eläkkeelle jäämiseen saakka. Hän näytteli 1960-luvun alussa muutamissa Suomi-filmeissä, muun muassa vuoden 1962 elokuvassa "Ihana seikkailu" hän esitti miespääosaa vastanäyttelijänään Pirkko Mannola. 1980-luvulta lähtien hänellä on ollut rooleja useissa elokuvissa ja myös televisiosarjassa "Tähtitehdas" ja "Hovimäki".


title: Stig Fransman

text: Fransman levytti ensimmäisen singlensä "Elämäni tarina"/"Ota tai jätä" (Rytmi) toukokuussa 1958. Vuonna 1962 hän levytti neljä singleä RCA-merkille ja oli mukana vuoden 1964 euroviisukarsinnoissa kappaleella "Unen ihme".


title: Stig Fransman

text: Stig Fransman on käyrätorvitaiteilija Holger Fransmanin poika. Hän on ollut naimisissa näyttelijä Heidi Krohnin kanssa. Heidän tyttärensä Sanna Fransman on myös näyttelijä.


title: Punavatsakotka

text: Punavatsakotka ("Hieraaetus kienerii") on aasialainen kotka.


title: Punavatsakotka

text: Linnun pituus on 46–61 cm ja siipien kärkiväli 105–140 cm. Punavatsakotka on kotkaksi pienikokoinen. Sen vatsapuolen ja jalkojen höyhenpeite on punaruskea, selkä ja päälaki mustat ja otsa valkoinen. Sukupuolet ovat samanvärisiä. Lajista tunnetaan kaksi alalajia, "kienerii" ja "formosus".


title: Punavatsakotka

text: Punavatsakotkat elävät trooppisessa Aasiassa Intian niemimaalla, Sri Lankassa, Kaakkois-Aasiassa, Filippiineillä ja läntisessä Indonesiassa. Sen elinympäristön ala on 1–10 miljoonaa neliökilometriä ja maailman populaation koko on vähintään 10 000 yksilöä.


title: Punavatsakotka

text: Punavatsakotka elää metsissä.


title: Punavatsakotka

text: Risupesä rakennetaan korkealle, jopa 25–30 m, puuhun ja naaras munii yhden munan.


title: Punavatsakotka

text: Punavatsakotkat saalistavat keskikokoisia lintuja ja pieniä jyrsijöitä.


title: Pascal Dupuis

text: Pascal Dupuis (s. 7. huhtikuuta 1979 Laval, Quebec, Kanada) on kanadalainen entinen ammattilaisjääkiekkoilija.


title: Pascal Dupuis

text: Dupuis aloitti uransa QMJHL:n Rouyn-Noranda Huskiesissa. Hän pelasi neljä kautta QMJHL:ssä mutta ei tuona aikana onnistunut saamaan NHL-varausta. 18. elokuuta 2000 Dupuis teki sopimuksen NHL-seura Minnesota Wildin kanssa. Ensimmäisen Minnesota-sopimuskautensa Dupuis pelasi kuitenkin kokonaan IHL:n Cleveland Lumberjacksissa lukuun ottamatta neljää ottelua jotka hän pääsi pelaamaan NHL:ssä.


title: Pascal Dupuis

text: Toisella ammattilaiskaudellaan 2001–2002 Dupuis pelasi jo vakituisesti NHL:ssä ja teki Minnesotassa 76:ssa ottelussa tehopisteet 15+12=27. Kaudella 2002–2003 Dupuis vakiinnutti lopullisesti paikkansa NHL:ssä tehtyään tehot 20+28=48 80:ssä ottelussa.


title: Pascal Dupuis

text: Kaudella 2004–2005 Dupuis pelasi Sveitsin toisella sarjatasolla HC Ajoiessa koska .


title: Pascal Dupuis

text: Työsulun jälkeen Dupuis pelasi vielä yhden kokonaisen kauden Minnesotassa ennen kuin siirtyi kesken kauden 2006–2007 New York Rangersiin vaihdossa Adam Halliin. Dupuis ehti pelata Rangersissa vain 6 ottelua tehoilla 1+0 ennen kuin hänet kaupattiin Atlanta Thrashersiin vaihdossa Alex Bourretiin.


title: Pascal Dupuis

text: 26. helmikuuta 2008 Dupuis siirtyi Pittsburgh Penguinsiin ja oli auttamassa Pittsburghia Stanley Cup -finaaleihin, joissa Detroit Red Wings oli kuitenkin parempi voitoin 4–2. Kaudella 2008–2009 Dupuis pääsi juhlimaan Stanley Cupin voittoa Pittsburghissa kun finaaleissa kaatui edelliskauden finaalivastustaja Detroit voitoin 4–3.


title: Pascal Dupuis

text: 11. joulukuuta 2008 Dupuis teki NHL-uransa ensimmäisen hattutempun ottelussa New York Islandersia vastaan.


title: Pascal Dupuis

text: Dupuis pelasi Pittsburgh Penguinsissa lopulta yli puolet ammattilaisurastaan, yhdeksällä kaudella. Hän lopetti pelaajauransa joulukuussa 2015, kesken kauden 2015–2016, terveydellisistä syistä. Dupuis pelasi NHL-urallaan yhteensä 871 runkosarja- ja 97 pudotuspeliottelua. Pittsburghin voittaessa Stanley Cupin 2016, Dupuis puki kuitenkin pelipuvun vielä päälle ja hyppäsi jäälle, hän tiesi sen olevan hänen viimeinen kerta kun pukee ne kamat päälle. Hän pyysikin omaa nimeään Stanley Cup pokaaliin, jonka siihen sai.


title: Ivan Regen

text: Ivan Janez Regen, myös Johann Regen' (9. joulukuuta 1868, Lajše – 27. heinäkuuta 1947, Wien) oli slovenialainen biologi, joka tunnetaan parhaiten bioakustiikan tutkimuksestaan.


title: Ivan Regen

text: Regen kiinnostui lapsena hyönteisten aikaansaamista äänistä. Regenin perheellä ei ollut varaa kustantaa hänen koulutustaan, mutta hän sai paikalliseen seminaariin stipendin ja säästi tarpeeksi maksaakseen lukukausimaksut Wienin yliopistossa. Hän opiskeli luonnonhistoriaa ja valmistui tohtoriksi vuonna 1897. Hän aloitti työnsä lukion professorina ensin Wienissä, sitten Hranicessa, mutta palasi lopulta Wieniin, jossa hän työskenteli kunnes siirtyi eläkkeelle vuonna 1918.


title: Ivan Regen

text: Opettajan työn ohella Regen teki myös eläinten fysiologian tutkimusta ja oli yksi ensimmäisistä ulkomailla työskennelleistä tutkijoista ensimmäisen maailmansodan päättymisen jälkeen. Hän tutki hepokattien ja sirkkojen tapaa tuottaa ääntä ja osoitti, että hyönteiset reagoivat muiden yksilöiden aiheuttamiin akustisiin ärsykkeisiin. Regen sai mys hyönteiset reagoimaan keinotekoisesti aiheutettuihin ääniin. Myöhemmin hän osoitti, että hyönteisten kuulo riippuu ehjästä täryontelosta. Regen oli ensimmäinen joka kuvasi miten hyönteisten kuulo toimii. Tämän vuoksi häntä pidetään bioakustiikan keksijänä. Regen tutki myös hyönteisten hengitystä, talvihorrosta sekä hyönteisten värin muodostumista.


title: Ivan Regen

text: Regenin suurin tutkimustyö oli niin sanottu "geobiologinen laboratorio", joka oli suuri terraario. Hän käytti laboratoriota erityisesti sen tutkimiseen miten hyönteisten käyttävät ääntä suunnistuksessa.


title: Ivan Regen

text: Hän työskenteli yksityisenä tutkijana vuodesta 1911 lähtien, mutta säilytti yhteyden Sloveniaan tukemalla useita paikallisia yhteisöjä ja luomalla Slovenian-kielistä sanastoa tutkimusalalleen. Vuonna 1921 häntä pyydettiin Ljubljanan yliopiston professoriksi, mutta Regan kieltäytyi. Vuonna 1940 hänestä tuli Slovenian tiede- ja taideakatemian jäsen. Regan oli myös Slovenian luonnonhistorian yhdistyksen jäsen.


title: Dragsfjärdin myrkkyskandaali

text: Dragsfjärdin myrkkyskandaali oli tapahtumasarja, joka liittyi laivuri Jukka Ojarannan 1980-luvun alussa tekemään törkeään ympäristörikokseen. Ojaranta upotti Oy Euro Industrin toimeksiannosta vaarallisia, PCB:tä sisältäviä ongelmajätteitä mereen Dragsfjärdin saaristoon.


title: Dragsfjärdin myrkkyskandaali

text: Dragsfjärdin pieneltä ulkoluodolta löytyi 1. heinäkuuta 1982 ajelehtimasta kolme 200 litran tynnyriä, jotka sisälsivät myrkyllisiä aineita. Tynnyreissä oli eri kokoisia pulloja ja astioita, joihin oli liimattu myrkkyvaroituksia, sekä etikettejä, joissa oli maahantuojien ja käyttäjien nimiä. Osa aineista oli ilmeisesti jo valunut mereen.


title: Dragsfjärdin myrkkyskandaali

text: Keskusrikospoliisi sai nopeasti selville että kysymyksessä olivat Nokian ja Keskuslaboratorio Oy:n jätemyrkyt, jotka Oy Euro Industri-niminen yhtiö oli sopinut toimittavansa Itä-Saksaan tuhottavaksi. Hävitettäväksi viennin sijaan yhtiö upotutti myrkyt tynnyreissä mereen. Kysymyksessä oli törkeä jätehuoltorikos ja myrkkylain rikkominen.


title: Dragsfjärdin myrkkyskandaali

text: Ongelmajätteen kuljetukset ja upotukset oli suorittanut turkulainen laivuri Jukka Ojaranta "Normandie"-nimisellä troolarillaan. Ojaranta oli tuomittu useita kertoja muun muassa alkoholin salakuljetuksesta, sekä varastetun tavaran kätkemisestä.


title: Dragsfjärdin myrkkyskandaali

text: Alueella aloitettiin laajat tuloksettomiksi jääneet etsinnät sukeltajien, palomiehen sekä varusmiesten voimin. Väliin Ojarannan epäiltiin upottaneen mereen jopa 20 000 kiloa vaarallisia teollisuusmyrkkyjä. Todellinen määrä oli kuitenkin huomattavasti vähäisempi, 33 tynnyriä.


title: Dragsfjärdin myrkkyskandaali

text: Poliisi etsintäkuulutti Ojarannan ja pidätti 5. heinäkuuta Euro-yhtiön puolesta asiaa hoitaneen asianajajan, sekä useita muita asiaan sekaantuneita henkilöitä, muun muassa Ojarannan puolison. Jukka Ojaranta antautui poliisille ja pidätettiin 4. elokuuta Tampereella. Syyttäjä vaati 19. elokuuta alkaneessa oikeudenkäynnissä kaikille syytetyille rangaistusta törkeästä jätehuoltorikoksesta. Marraskuussa 1982 käräjäoikeus jakoi tuomiot, jotka vaihtelevat kahden vuoden ja neljän kuukauden ehdottomista vankeusrangaistuksista kahdeksan kuukauden ehdolliseen vankeuteen. Kovimmat tuomiot luettiin Ojarannalle sekä Euro Industri -yhtiön lakimiehelle. Yhteisvastuulliset korvaukset ovat liki miljoona markkaa. Hovioikeudessa tuomiot ja korvaukset kuitenkin alenivat. Ongelmajätteen tuottajat saivat sakot.


title: Staphylococcus epidermidis

text: Staphylococcus epidermidis on stafylokokkien sukuun kuuluva grampositiivinen bakteeri. Se luokitellaan koagulaasinegatiivisiin stafylokokkeihin, ja se on fakultatiivisesti anaerobinen. "S. epidermidis" on osa ihmisen ihon normaaliflooraa. Terveillä henkilöillä se ei normaalisti ole patogeeninen, mutta se voi aiheuttaa infektion potilaille, joiden immuunipuolustus on alentunut. Bakteeri pystyy muodostamaan biofilmejä muovisten esineiden, kuten katetrien tai kirurgisten implanttien, pinnoille.


title: Tähtitehdas

text: Tähtitehdas on suomalainen saippuasarja, jota esitti televisiokanava Nelonen vuosina 1998−1999. Sarja kertoi äänilevybisneksen ihmissuhdekiemuroista.


title: Martta

text: Martta on alkujaan arameankielinen naisen etunimi, joka alkukielessä tarkoittaa valtiatarta. Nimen on tehnyt laajalti tunnetuksi Uudessa testamentissa mainittu Martta, Betanian Marian ja Lasaruksen sisar, joka tunnetaan erityisesti tunnollisena taloudenhoitajajana Martta ei näin ollen ole Martin sisarnimi, vaikka nimen asun perusteella niin voisikin päätellä. Raamatun Martan mukaan on saanut nimensä myös Marttaliitto, jonka jäsenistä käytetään toisinaan martta-nimitystä. Nimen englanninkielinen vastine on Martha.


title: Martta

text:
Suomessa Martan nimipäivä on 26. heinäkuuta. Vuoden 2018 loppuun mennessä nimi on Suomessa annettu 36 520 naiselle, joista noin puolet on syntynyt vuosina 1900–1919.
Suomessa toimii puolueeton käytännön apua organisoiva liitto nimeltään Marttaliitto, konserni sekä sen alaisuudessa toimivat paikallisyhdistykset jotka tunnetaan Marttayhdistyksinä.


title: Anatoli Solovjov

text: Anatoli Solovjov (venäjäksi Анатолий Яковлевич Соловьёв, s. 16. tammikuuta 1948 Riika, Latvian sosialistinen neuvostotasavalta) on entinen venäläinen sotilaslentäjä ja kosmonautti. Hänellä on vielä vuonna 2009 ennätys avaruuskävelyiden lukumäärässä - 16 avaruuskävelyä, yhteensä 82 tuntia.


title: Anatoli Solovjov

text: Anatoli Solovjovin isä Jakov Solovjov kuoli vuonna 1980. Hänen äitinsä Antonia Pavlovna asuu Riiassa. Anatoli Solovjov on naimisissa Natalia Solovjovan kanssa, ja perheessä on kaksi poikaa: Gennadi (s. 1975) ja Ilja (s. 1980). Solovjovin perhe asuu Tähtikaupungissa Venäjällä.


title: Anatoli Solovjov

text: Solovjov valmistui Lenin Komsomolin l. Tsernigovin sotilaskorkeakoulusta vuonna 1972. Vuosina 1972-76 hän toimi Kaukoidän sotilaspiirissä. Elokuussa 1976 hän pääsi kosmonauttikoulutukseen, joka päättyi tammikuussa 1979. Solovjovin ensimmäinen avaruuslento tapahtui vuonna 1988. Hän lensi Mir-asemalla 11.2.-9.8.1990.


title: Varvikkorahkasammal

text: Varvikkorahkasammal ("Sphagnum russowii") on sammallaji. Se kuuluu "Sphagnaceae"-heimoon ja rahkasammalten sukuun. Varvikkorahkasammalta kasvaa esimerkiksi rämeillä. Lajia esiintyy koko Suomessa. Uhanalaisuusluokittelussa varvikkorahkasammal on elinvoimainen. Yleisväriltään se on vihreää tai punertavaa.


title: Jaana Rinne

text: Jaana Rinne (s. 1958) on suomalainen toimittaja ja sanoittaja. Hänet tunnetaan etenkin Clifters-yhtyeen esittämistä sanoituksista. 1980-luvulla hän oli perustamassa levy-yhtiötä One Inch Rock ja kirjoitti silloin tekstejä mm. Frederikille.


title: Suomen käsipallomaajoukkue

text: Suomen miesten käsipallomaajoukkue edustaa Suomea miesten kansainvälisissä käsipallo-otteluissa. Joukkuetta hallinnoi Suomen käsipalloliitto. Joukkueen kotipelien peliasuun kuuluvat valkoinen paita ja siniset housut.


title: Suomen käsipallomaajoukkue

text: Miesten maajoukkue on osallistunut kansainväliseen arvoturnauksen (olympialaiset, MM- ja EM-kilpailut) loppukilpailuun kerran, mikä tapahtui Itä-Saksan MM-kilpailuissa vuonna 1958. Kyseisiin MM-kilpailuihin ei järjestetty lainkaan karsintaa. Lisäksi Suomen maajoukkue osallistui vuoden 1955 ulkona 11-miehisillä joukkueilla pelatun käsipallon lopputurnaukseen. Poikien P90-joukkueen onnistui vuonna 2009 selviytyä Tšekissä järjestettyihin, kyseisen ikäluokan EM-kisoihin.


title: Suomen käsipallomaajoukkue

text: Maajoukkueen pelaajista noin puolet pelaa kotimaan SM-sarjassa ja puolet ulkomaiden, etenkin Tanskan ja Ruotsin sarjoissa.


title: Eksyin Jane Austenin maailmaan

text: Eksyin Jane Austenin maailmaan ("Lost in Austen") on neliosainen televisiosarja, joka valmistui 2008. Sarjan käsikirjoituksen on Jane Austenin romaanin "Ylpeys ja ennakkoluulo" pohjalta tehnyt Guy Andrews. Sarjan tuotantoyhtiö on Mammoth Screen, ja sen ensimmäisen osan ensiesitys oli Britanniassa 3. syyskuuta 2008, jolloin katsojia oli 4,2 miljoonaa. Sarja on julkaistu myös DVD:nä. Joulukuussa 2008 sarja oli myyty 90 maahan, lisäksi se oli myyty DVD:nä ja Blu-rayna vielä 14 maahan. Suomessa sarja esitettiin heinä-elokuussa 2009.


title: Eksyin Jane Austenin maailmaan

text: Aikamatka Austenin maailmaan on saanut brittiläisiltä kriitikoilta kiitosta, mutta suomalaisen kriitikon silmissä sen päähenkilö Amanda käy pitkästyttäväksi.


title: Eksyin Jane Austenin maailmaan

text: Tarinan pohjalta muokataan myös elokuva. Elokuvan tuottajaksi on kiinnitetty ohjaaja Sam Mendes.


title: Eksyin Jane Austenin maailmaan

text: 1. jakso – Jane Austenin innokas ihailija Amanda Price nykyajan Hammersmithista löytää kylpyhuoneestaan kirjan "Ylpeys ja ennakkoluulo" hahmon Elizabeth Bennetin. Amanda astuu uteliaana sisään kylpyhuoneen seinässä olevasta salaovesta, jonka Elizabeth näyttää hänelle ja huomaa astuneensa Bennetien taloon Longbourniin kirjan tapahtumien alkuvaiheessa. Amanda jää siihen maailmaan, ja samaan aikaan Elizabeth on 2000-luvun Lontoossa. Herra Bennet on vieraanvarainen, ja Amanda yrittää vakuuttaa, että romaani etenee niin kuin sen pitääkin. Hän tapaa tanssiaisissa herra Bingleyn ja herra Darcyn, joista edellinen alkaakin Janen sijasta rakastua häneen. Amanda pakottaa Janen lähtemään huonolla säällä Bingleyn taloon, jotta romaani pääsisi taas raiteilleen, mutta kun hän saa tietää, että Jane voi vilustua ja sairastua, hän lähtee tämän perään pelastaakseen tämän.


title: Eksyin Jane Austenin maailmaan

text: 2. jakso – Huolehtiessaan Janesta Netherfield Parkissa Amanda yrittää torjua Bingleyn lähestymiset valehtelemalla olevansa lesbo. Heidän vaununsa särkyy paluumatkalla Longbourniin, ja he kohtaavat Wickhamin. Kun he ovat päässeet perille Longbourniin, Bennetien vieraana on näiden kotitalon tuleva perijä herra Collins. Amandan alkuun vihamielinen asenne Wickhamia kohtaan synnyttää huhun, jonka mukaan vaikka hänellä on "27 000 punnan vuositulot", joka oli melkoinen summa tuohon aikaan, hän on todellisuudessa menestyneen kalakauppiaan tytär. Amandan yritykset edistää Bingleyn ja Janen suhdetta ja saada Collins sen sijaan menemään naimisiin neiti Lucasin kanssa epäonnistuvat. Bingleyn syväksi pettymykseksi Collins avioituu Janen kanssa. Amanda syyttää suutuspäissään Darcya ystävän onnen pilaamisesta, ja hän myöntää mielessään rakastuneensa tähän.


title: Niobidi

text: Niobidi voi viitata seuraaviin asioihin:


title: Need for Speed: Nitro

text: Need for Speed: Nitro on Need for Speed -pelisarjaan kuuluva peli. Se julkaistiin Yhdysvalloissa 2. marraskuuta 2009 ja Euroopassa 6. marraskuuta 2009. Se on NFS-sarjan kuudestoista osa. Nitro on julkaistu vain Wiille ja DS:lle. Peli on saman tyyppinen kuin kaikki muutkin Need for Speed -sarjan pelit. Pelissä saa itse signeerata autoon omia kuvia. Pelin kulun myötä aukeaa uusia autoja.


title: Golden Hour of The Kinks

text: Golden Hour of The Kinks on The Kinksin lokakuussa 1971 julkaistu kokoelma-albumi. Sen julkaisi yhtyeen vanha levy-yhtiö Pye Records ja levy sisältää kappaleita tältä ajalta, vuosilta 1964–69. Albumin CD-versio julkaistiin toukokuussa 1991.


title: Golden Hour of The Kinks

text:
A-puoli
B-puoli


title: Palsamiköynnös

text: Palsamiköynnös ("Schisandra chinensis") eli sitruunaköynnös on aasialainen köynnöskasvi, jota viljellään puutarhoissa sekä koriste- että hyötykasvina.


title: Palsamiköynnös

text: Palsamiköynnös kasvaa luonnossa jopa 15 metriä korkeaksi, puutarhoissa yleensä 2–4 m pitkäksi. Lehdet ovat sileälaitaiset, pitkulaisen herttamaiset. Lehtiruodit ovat punertavat. Ruusunpunaiset tai valkoiset kukat puhkeavat toukokuussa. Niistä kypsyy punaisia, happamia marjoja, joissa on paljon C-vitamiinia.


title: Palsamiköynnös

text: Palsamiköynnös kasvaa ravinteikkaassa, syvämultaisessa maassa. Se tuottaa parhaiten marjoja auringossa, mutta menestyy myös varjossa.


title: Palsamiköynnös

text: Schisandra-lajeja ja etenkin S. chinensis -kasvin kuivatuista marjoista (Fructus Schisandra) valmistettua uutetta on käytetty pitkään perinteisessä kiinalaisessa lääketieteessä sekä venäläisessä lääketieteessä. Marjat sisältävät paljon c-vitamiinia. Marjoja ei kuitenkaan suositella syötäväksi.


title: Einzelhaft

text: Einzelhaft on itävaltalaisen Falcon debyyttialbumi vuodelta 1982. Se julkaistiin Itävallassa, Saksassa, Yhdysvalloissa, Japanissa, Espanjassa, Suomessa, Ruotsissa, Kanadassa ja Italiassa. Albumi sisältää muun muassa Falcon ensimmäisen hitin ”Der Kommissar”.


title: Einzelhaft

text: Albumi nousi Itävallan albumilistan ensimmäiselle sijalle, ja pysyi listalla yhteensä 42 viikkoa.


title: Einzelhaft

text:
Falco ja Robert Ponger alkoivat suunnitella albumia vuonna 1981, jolloin ”Der Kommissar” -kappale oli sävelletty. Alun perin kappaletta tarjottiin Reinhold Bilgerille, mutta hän kieltäytyi. Falco kiinnostui kappaleen melodiasta, ja kirjoitti siihen sanat kolmessa päivässä.
Marraskuussa 1981 kappale julkaistiin singlenä yhdessä ”Helden von heute” -kappaleen kanssa. Single nousi yli 20 maassa listoille, useissa ykkössijalle. Seuraavana vuonna julkaistiin "Einzelhaft"-albumi.


title: Klemm Kl 25

text: Klemm Kl 25 oli saksalainen, 1920-luvulla kehitetty yksimoottorinen ja -tasoinen, kaksipaikkainen urheilulentokone. Hanns Klemmin ja Robert Lusserin suunnittelema puurakenteinen, vanerilla ja kankaalla verhottu kone oli aikanaan hyvin suosittu huolimatta siitä, että yksitasoisuus oli lentokonetyyppinä vielä uutta. Siviilikäytön lisäksi koneita käytettiin alkeiskoulutuskoneina useiden maiden ilmavoimissa.


title: Klemm Kl 25

text: Leichtflugzeugbau Klemmin valmistama konetyyppi tuotiin markkinoille alun perin vuonna 1927 tyyppimerkinnällä L 25. Kone oli tuolloin varustettu 45 hv:n Salmson 9AD -tähtimoottorilla. Koneen saavuttaessa suosiota, siitä kehitettiin edelleen tehokkaammalla moottorilla varustettu tyyppi Kl 25. Matkalentonopeus nousi moottorinvaihdon seurauksena 110 kilometristä 135:een kilometriin tunnissa. Koneen muut ominaisuudet säilyivät Kl 25:ssä samoina kuin alkuperäisessä tyypissä, ainoastaan pituus ja tyhjäpaino kasvoivat tehokkaamman moottorin takia. Kl 25:tä valmistettiin vuosien 1928–1939 välillä 30:nä muunnoksena noin 600 kappaletta, lisäksi koneen valmistuslisenssi myytiin Englantiin sekä Yhdysvaltoihin. Englannissa konetta valmistettiin nimillä B.K. Swallow, B.A. Swallow ja B.A. Swallow II noin 135 kappaletta. Yhdysvalloissa Aeromarine-Klemm-yhtiö valmisti konetta nimellä Aeromarine-Klemm AKL-25A noin 60 kappaletta.


title: Klemm Kl 25

text: Suomessa on ollut käytössä neljä Klemm-konetta, yksi L 25 sekä kolme Kl 25 -tyyppistä:


title: The Fucking World

text: The Fucking World oli vuosina 1986–1991 toiminut suomalainen punk-yhtye.


title: 13 (Die Ärzten albumi)

text: 13 on Die Ärzten kahdeksas studioalbumi, joka julkaistiin 25. toukokuuta 1998. Se oli ensimmäinen yhtyeen oman levymerkin, Hot Action Recordsin julkaisu.


title: 13 (Die Ärzten albumi)

text: Albumista julkaistiin myös erikoisjulkaisu, joka sisältää 60-sivuisen vihosen. Albumin kappaleista ”Goldenes Handwerk”, ”1/2 Lovesong”, ”Rebell” ja ”Männer sind Schweine” julkaistiin singleinä.


Erik Nielsen Whitehorsen kansainvälinen lentoasema () on kansainvälinen lentoasema Kanadan Yukonin territoriossa Whitehorsen kaupungissa. Kenttää ylläpitää Yukonin territorio. Lentoasema nimettiin 15. joulukuuta 2008 pitkään kansanedustajana Kanadan parlamentissa toimineen Erik Nielsenin kunniaksi.


title: Erik Nielsen Whitehorsen kansainvälinen lentoasema

text: Yhdysvaltain suljettua ilmatilansa vuoden 2001 syyskuun 11. päivän terrori iskujen jälkeen lentoasemalle ohjattiin Operaatio Keltaisen nauhan aikana kolme lentokonetta. Korean Airin Boeing 747-230B matkalla välilaskupaikalleen Anchoragessa, Alaskassa, (josta jatkoyhteys John F. Kennedyn lentoasemalle New Yorkissa) luultiin joutuneen kaappauksen uhriksi ja ohjattiin Whitehorseen, useita rakennuksia kaupungissa evakuoitiin terrori-iskun pelossa ja koneen laskeuduttua Kanadan ratsupoliisin joukot ohjasivat aseilla uhaten miehistön ulos koneesta. Myöhemmin selvisi koneen polttoaineen olleen vähissä ja miehistöllä olleen kommunikointiovaikeuksia lennonjohdon kanssa.


text: Lentoaseman parkkipaikalla on pystytetty tuuliviiriksi muunnettu Canadian Pacific Airlinesin Douglas DC-3.


title: Ravintolalaiva

text: Ravintolalaiva on yleensä pieneen vanhaan ja vesiliikenteeseen rajoitetusti kelpoiseen tai kelvottomaan alukseen sijoitettu ravintola, joita käytetään erityisesti kesäaikaan ravintolatarkoituksessa kaupunkien satamissa tai niiden läpi virtaavissa joissa, kuten Aurajoessa Turussa tai Lahden satamassa Lahdessa. Ravintolalaivoja muualla Suomessa ovat esimerkiksi S/S Suur-Saimaa Savonlinnassa, Ravintolalaiva Wäiski Helsingissä, Jannu Forssassa ja M/S Teemu sekä M/S Tyyne Hämeenlinnassa. Monet ovat auki myös ympäri vuoden.


title: Ravintolalaiva

text: On myös olemassa ravintolaivoja, jotka on erityisesti valmistettu ravintolalaivoksi ja jotka kulkukelvottomuutensa vuoksi joudutaan hinaamaan ankkuripaikoilleen.


title: Deer Laken lentoasema (Newfoundland)

text: Deer Laken lentoasema () on paikallisliikenteen lentoasema Kanadan Newfoundland ja Labradorin provinssissa Deer Laken kaupungissa. Kenttää ylläpitää Deer Lake Regional Airport Authority.


title: Deer Laken lentoasema (Newfoundland)

text: Lentokentän suunnittelu alkoi vuonna 1953 Deer Laken ja Bowater-metsäyhtiön yhteistyönä. Sorapintainen 1 219 metriä pitkä kiitotie valmistui syksyllä 1955. Sitä jatkettiin 1 524 metrin pituiseksi vuonna 1959 ja 1 829 metriin vuonna 1973. Vuonna 1978 kiitotie sai kestopäällysteen.


title: Deer Laken lentoasema (Newfoundland)

text: Eastern Provincial Airways aloitti säännöllisen liikenteen vuonna 1956 käyttäen Lockheed 10A lentokoneita. Heinäkuussa 1978 ensimmäiset Boeing 737 -suihkukoneet aloittivat liikenteen kentälle.


title: Deer Laken lentoasema (Newfoundland)

text: Ensimmäinen terminaalirakennus valmistui 1963 ja sitä laajennettiin vuosina 1975, 1980 ja 1986. Päätös uuden terminaalirakennuksen rakentamisesta tehtiin syyskuussa 1989, uusi terminaalirakennus avattiin virallisesti 19. heinäkuuta 1991. Liikennemäärän kasvusta johtuen vuonna 2004 lentoaseman johtokunta teki yksimielisen päätöksen uudesta yli kaksi kertaa suuremmasta terminaalirakennuksesta, joka avattiin liikenteelle 21. kesäkuuta 2007.


title: Luettelo Venäjän keisarikunnan hallinnollisista alueista

text: Tämä artikkeli on luettelo Venäjän keisarikunnan hallinnollisista alueista Luettelossa ovat vuonna 1914 valtakuntaan kuuluneet kuvernementit ja oblastit (alueet) sekä niiden perustamisvuodet ja keskuskaupungit. Huomaa, että muina aikoina Venäjän keisarikunnassa esiintyi myös muun nimisiä kuvernementtejä ja alueita.


text: Kongressi-Puola oli vuonna 1893 jaettu hallinnollisesti seuraaviin kuvernementteihin:


text: Lublinin ja Siedlcen kuvernementtien osista muodostettiin vuonna 1912 Chełmin kuvernementti, joka ei kuitenkaan tullut kuulumaan Kongressi-Puolaan, vaan muiden Venäjän kuvernementtien joukkoon.


text: Suomen suuriruhtinaskunta jakautui lääneihin, joita olivat:


title: Petkele (tanssiryhmä)

text: Petkele on vaativalle yleisölle esiintyvä kansantanssi- ja musiikkiryhmä. Tyypillistä ryhmälle ovat voimakkaat tunnelmat, huumorin käyttö, improvisaatio sekä lajin uudistaminen. Musiikkiryhmä tunnetaan myös nimellä Maatana, jonka musiikillisena johtajana toimii Niina Tenhio.


title: Petkele (tanssiryhmä)

text: Petkele-ryhmä on vuosien varrella voittanut mm. ripaskan ja polkan SM-palkintoja, ja luokiteltiin 2007 valioluokkaan. Koreografeina ovat toimineet mm. Viola Malmi (Kindahan kylän hölmäläiset), Matti Paloniemi (Käypäläiset), Salla Korja-Paloniemi (Illatsut), Jouni Prittinen (Vihattula) ja Reetta-Kaisa Iles (Sokkotreffit). Muita tunnettuja teoksia ovat Karvaiset kasakat ja punaiset pussihousut sekä erilaiset näkkikuvaelmat jotka liittyvät suomenruotsalaiseen juhannusperinteeseen.


title: Petkele (tanssiryhmä)

text: Kansantanssin ja -musiikin lisäksi ryhmä nojaa vahvaan teatteriosaamiseen, muiden maiden kansantansseihin sekä nykytanssiin. Petkele-ryhmä perustettiin opiskelijakansantanssijoiden ryhmänä vuonna 1997, ja koostuu edelleen 2012 nuorista aikuisista.


title: Hammersmith

text: Hammersmith on Lontoon Hammersmith and Fulhamin kaupunginosan keskus kahdeksan kilometriä Charing Crossilta länteen Thamesin pohjoisrannalla. Se on Länsi-Lontoon liikennesolmu ja liike- ja työpaikkakeskittymä.


title: Hammersmith

text: Hammersmith rajoittuu pohjoisessa Shepherds Bushiin, idässä West Kensingtoniin, etelässä Fulhamiin ja lännessä Chiswickiin. Lounaassa Hammersmith Bridge yhdistää sen Barnesiin. Sinne on viime vuosikymmeninä ja etenkin EU:n aikana keskittynyt Britannian puolalaista asutusta.


title: Hammersmith

text: Hammersmith on mainittu vuonna 879 tanskalaisten valloittajien talvileirinä.


title: Dick King-Smith

text: Ronald Gordon King-Smith (kirjailijanimeltään Dick King-Smith; 27. maaliskuuta 1922 Bitton, Gloucestershire – 4. tammikuuta 2011) oli englantilainen lastenkirjailija. Hänet tunnetaan muun muassa kirjasta "Babe: possu joka päätti päästä pitkälle", johon elokuva "Babe – urhea possu" perustuu.


title: Walking on Sunshine (kappale)

text: "Walking on Sunshine" on Katrina & the Wavesin kappale, joka julkaistiin alun perin vuonna 1983 kappaleen samannimisellä albumilla, ja singlenä 1985.


title: Walking on Sunshine (kappale)

text: Kappale menestyi listoilla. Se oli Britannian singlelistalla kahdeksas ja Yhdysvalloissa yhdeksäs.


title: Joost van den Vondel

text: Joost van den Vondel (17. marraskuuta 1587 – 5. helmikuuta 1679) oli hollantilainen kirjailija ja näytelmäkirjailija. Hän oli yksi merkittävimmistä hollantilaisista näytelmäkirjailijoista 1600-luvulla.


title: Okarahkasammal

text: Okarahkasammal ("Sphagnum squarrosum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Yleisväriltään se on vaaleanvihreää. Okarahkasammalta kasvaa esimerkiksi korvissa. Lajia esiintyy koko Suomessa. Uhanalaisuusluokittelussa se on elinvoimainen.


title: Jyrki Suhonen

text: Jyrki Suhonen (s. 27. joulukuuta 1960) on suomalainen koripallovalmentaja. Suhonen on toiminut Espoon Hongan, Helsingin NMKY:n ja Espoo Basket Teamin valmentajana. Pääsarjassa hän on valmentanut yhteensä kahdeksan kautta, joiden lisäksi hän on toiminut nuorten maajoukkueiden valmentajana. Kaudella 1989–90 Suhonen valittiin SM-sarjan vuoden valmentajaksi.


title: Pohjanrahkasammal

text: Pohjanrahkasammal ("Sphagnum subfulvum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Pohjanrahkasammal on yksi Suomen 55:stä vastuulajista lehtisammalissa. Lajia esiintyy koko Suomessa Ahvenanmaata lukuun ottamatta. Se on alueellisesti uhanalainen Lounais- ja Itä-Suomessa. Valtakunnalisessa uhanalaisuusluokittelussa pohjanrahkasammal on elinvoimainen.


title: Pesäero

text: Pesäero oli ennen vuotta 1930 solmittuja avioliittoja koskeva menettely, jossa tuomioistuimen päätöksellä lakkautettiin puolisoiden yhteisomistus pesään. Samalla pesään kuulunut omaisuus jaettiin ja kumpikin puoliso sai oman osuutensa vallintaansa. Siitä lähtien puolisot olivat vastuussa vain omista veloistaan. Pesäerotuomion jälkeen kumpikin puoliso saattoi vaatia pesänositusta, vaikka puolisot vielä elivät. Myöhemmin solmituissa avioliitoissa asumuserolla on vastaavia varallisuusoikeudellisia vaikutuksia.


title: Pesäero

text: Pesäeroa käytettiin esimerkiksi konkurssin yhteydessä, jotta toisen puolison omaisuus ja pesäosuus eivät olisi joutuneet toisen puolison velkojen maksuun. Pesäero tuli mahdolliseksi vuoden 1869 alussa, kun vuoden 1734 lain naimiskaarta täydennettiin asetuksella 32/1868. Säännöstöstä tehtiin yksityiskohtaisempi laissa aviopuolisoiden omaisuus- ja velkasuhteista (17/1889).


title: Pesäero

text: Uuden, vuoden 1930 alussa voimaan tulleen avioliittolain (234/1929) aikana rekisteröity ja kuulutettu pesäero oli menettely, jolla vanhan lain aikana solmittu avioliitto voitiin siirtää uuden lain mukaiseen varallisuusjärjestelmään (laki avioliittolain voimaanpanosta, 235/1929, 4 §). Pesäero voitiin toimittaa toisen puolison vaatimuksesta samoissa tapauksissa kuin aikaisemmankin lain mukaan, sekä myös, jos molemmat puolisot olivat asiasta yksimieliset.


title: Jon Favreau

text: Jonathan Kolia ”Jon” Favreau (s. 19. lokakuuta 1966 New York) on yhdysvaltalainen näyttelijä, käsikirjoittaja ja elokuvaohjaaja.


title: Jon Favreau

text: Ohjaajana Favreau tunnetaan muun muassa elokuvista "Elf", "Iron Man", "Iron Man 2" ja "Cowboys & Aliens". Näyttelijänä Favreau on esiintynyt muun muassa elokuvissa "Rudy", "Swingers" ja "Rocky Marciano" sekä televisiosarjassa "Frendit", jonka kolmannella tuotantokaudella hän esitti parin jakson ajan Pete Beckeriä. Marvel Cinematic Universen elokuvissa Favreau esittää Tony Starkin henkivartijaa Happy Hogania.


title: Kirjorahkasammal

text: Kirjorahkasammal ("Sphagnum subnitens") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Kirjorahkasammalta kasvaa soilla ja rannoilla. Sitä kasvaa koko Suomessa Tunturi-Lappia ja Sompion Lappia lukuun ottamatta. Uhanalaisuusluokittelussa se on silmällä pidettävä. Etelä-Lapissa kirjorahkasammal on alueellisesti uhanalainen. Lajin uhkia ovat esimerkiksi ojitus ja turpeenotto. Kirjorahkasammalen väri voi vaihdella vihreän, ruskean ja punaisen väliltä.


title: Keräpäärahkasammal

text: Keräpäärahkasammal ("Sphagnum subsecundum") on isokokoinen sammallaji. Se kuuluu "Sphagnaceae"-heimoon ja rahkasammalten sukuun. Keräpäärahkasammalta esiintyy koko Suomessa. Uhanalaisuusluokittelussa laji on elinvoimainen. Yleisväriltään keräpäärahkasammal on vihreää tai ruskeaa.


title: Henna (Orimattila)

text: Henna on Orimattilan kylä, joka sijaitsee Länsi-Orimattilassa. Henna koostuu kolmesta kylästä, jotka ovat Iso-Henna idässä, Vähä-Henna pohjoisessa ja Kokki-Henna lännessä. Henna oli alun perin Luhtikylän yhteismaita, josta Hennan torpat erotettiin kruunun uudistiloiksi 20. marraskuuta 1813.


title: Henna (Orimattila)

text: Henna rajoittuu seuraaviin Orimattilan kyliin: luoteessa on Keituri, pohjoisessa on Luhtikylä ja idässä on Mallusjoki. Hennan länsiraja on yhteinen Kärkölän kanssa ja eteläraja Mäntsälän kanssa. Hennaa halkovat Lahden oikorata ja Nelostie. Oikoradalle valmistui syksyllä 2017 rautatieasema, jonka ympärille Orimattilan kaupunki rakentaa uutta, jopa 15 000 asukkaan ekologista puutarhakaupunginosaa sekä Tuuliharjan työpaikka-aluetta.


title: Henna (Orimattila)

text: Lahden oikoradan rakentaminen käynnistyi vuonna 2002 valtion myönnettyä hankkeelle rahoituksen. Orimattilan kaupunginvaltuustolle oli tehty hieman tätä ennen syyskuussa 2001 aloite, jossa esitettiin henkilöliikenteen seisakkeen ja teollisuuden pistoraiteen rakentamista suunnitteilla olleelle oikoradalle. Paikaksi esitettiin tuolloin Luhtikylän aluetta, mistä suunnittelualuetta siirrettiin tosin myöhemmin hieman etelämmäs Orimattilan Hennan kylään. Mäntsälän ja Lahden välille sijoittuvan, Orimattilan, Kärkölän ja Pohjois-Mäntsälän asukkaita palvelevan rautatieaseman toteutusta lähdettiin selvittämään vuonna 2002 EU-hankkeen puitteissa. Kärkölä, Mäntsälä ja Orimattila laativat vuotta myöhemmin kehityskuvan Hennan alueesta, missä asutuskeskittymää kaavailtiin alkuun Levannon kylän alueelle. Oikoradan tavaraliikenteen ohitusraiteet päätettiin tosin sijoittaa Hennaan, mikä siirsi mukanaan myös maankäytön tavoitteet. Henna saatiin mukaan vuonna 2004 toteutettuun Lahden kaupunkiseudun rakennemalliin. Hennan eteläosa ja Tuuliharjan palvelualue merkittiin myös vuonna 2008 maakuntakaavaan, missä myös muu lähialue osoitettiin ”kehittämisen kohdealueeksi”. Mäntsälän, Kärkölän ja Orimattilan yhteistyönä suunniteltiin vielä laajaa kokonaisuutta Levannon alueelle. Näihin suunnitelmiin kuului jopa lentokentän rakentaminen, mutta ne kariutuivat lopulta kuntien yhteisen tahdon puutteeseen.


title: Henna (Orimattila)

text: Orimattila teki Hennan alueen kehittämisestä yhteistyösopimuksen rakennusyhtiö SRV:n kanssa vuonna 2007. Alueen toteutustavaksi valittiin malli, jossa kaupunki ostaisi maa-alueet 1–3 euron neliöhintaan niitä hallinnoineilta noin 50 omistajalta, joista suurin oli UPM. Tämän jälkeen se laatisi alueille kaavan ja rakentaisi tarvittavan kunnallistekniikan. SRV ostaisi kaavoitetut ja kunnallistekniikalla valmistellut tontit ja rakentaisi niille asunnot, yrityskiinteistöt ja palvelurakennukset. Kunnan ja SRV:n sopimuksen pohjalta syntyi myös viranhaltijoiden, poliittisten päättäjien ja maanomistajien yhteisenä elimenä toimiva seurantaryhmä, joka otti vastuulleen Hennan alueen kehittämisen.


title: Henna (Orimattila)

text: Tuuliharjan alueen voimakasta kehittämistä lähdettiin suunnittelemaan yhteistyösopimuksen solmimisen jälkeen. Alueelle kaavailtiin kauppakeskusta, ja suunnitelmien taustavaikuttajana oli islannista tarjottu rahoitus. Suunnitelmat jäivät tosin varsin lyhytaikaisiksi taloudellisten suhdanteiden saattelemana, sillä Islannin talous romahti vuonna 2008.


title: Henna (Orimattila)

text: Alueen kehityshanke otti uutta vauhtia, kun SRV käynnisti kaksivuotisen INTO-hankkeen (Innovative Town Concept for the Future), jonka tavoitteena oli Hennassa sovellettavaksi suunnitellun tulevaisuuden kaupunkikonseptin kehittäminen. Hanketta rahoittivat Tekes ja Orimattilan kaupunki, ja sen puitteissa järjestettiin vuonna 2010 kansainvälinen arkkitehtikilpailu, johon tuli yli 70 ehdotusta. Jatkokehitykseen valittiin Juho Rajaniemen ja Jouko Kunnaksen "2 km²"-ehdotus, jossa tiivis kaupunkialue sijoittuisi kävelyetäisyyden päähän rautatieasemasta. Kaupunkirakenteeseen haettiin innoitusta Italian Toscanan keskiaikaisista kaupungeista. Alueen keskelle tulee laaja puisto, jonka ympärille asutus rakentuu. Kerrostalorakentaminen sijoittuu keskusta-alueelle, pääosan kaupungista koostuessa pientaloista. Hennan kaupunkialueen reuna-alueita ympäröi 3–5 -kerroksisten talojen ”muuri”, joka erottaa kaupunkimaisen alueen ympäröivästä maaseudusta.


title: Henna (Orimattila)

text: Samoihin aikoihin laadittiin myös teollisuusalueen raiteistosuunnitelma ja koko Hennan kehitysalueen laajempi osayleiskaava. Kokonaissuunnitelmien tarkentamisen jälkeen siirryttiin kunnallistekniikan ja katuverkon suunnitteluun, mistä edettiin asemakaavasuunnitteluun. Hennan keskusta-alueen asemakaava tuli lainvoimaiseksi vuonna 2015.


title: Henna (Orimattila)

text: Orimattilan kaupunki ja Liikennevirasto solmivat keväällä 2012 aiesopimuksen Hennan rautatieaseman avaamisesta. Aiesopimus määritti vajaan miljoona euroa aseman rakennuskuluista Orimattilalle ja 1,5 miljoonaa Liikennevirastolle. Saman vuoden syksyllä tehtiin myös molempien osapuolten tehtävät määritellyt suunnittelusopimus, jossa aseman avaamisajankohdan tavoitteeksi asetettiin vuosi 2016.


title: Henna (Orimattila)

text: Henna-hankkeen toteutusajaksi on kaavailtu vuosikymmeniä, ja alueen on arvioitu parhaissa kasvuennusteissa tuplaavan Orimattilan 2010-luvun alun väkiluvun 2030–2040-luvuille mennessä.


title: Henna (Orimattila)

text: Päijät-Hämeen liiton vuoden 2014 maakuntakaavassa Hennan alue on merkitty keskustatoimintojen alakeskukseksi, ca17:ksi.